IV Форум рэгіёнаў Беларусі і Расіі - Петриков | Петриковский район | Новости Петрикова | Петриковские новости | Петрыкаускiя навiны | Газета города Петриков\nВторник, 4.07.2017 09:06. Рубрика: Тэма тыдня Просмотров: 9 496\n«Сёння мы праводзім найбольш актуальныя і маштабныя мерапрыемствы ў нашых двухбаковых адносінах — пасяджэнне Вышэйшага дзяржаўнага савета і Форум рэгіёнаў. Прысутнасць на гэтых пляцоўках вялікай колькасці прадстаўнікоў буйных прадпрыемстваў і арганізацый з Беларусі і Расіі з'яўляецца сведчаннем вельмі цесных сувязей двух брацкіх народаў, дэманстрацыяй узаемнай нацэленасці на далейшае ўмацаванне палітычнага і эканамічнага партнёрства», — сказаў Аляксандр Лукашэнка.\nБеларусь і Расія атрымліваюць значныя выгады ў выніку аб'яднання сваіх магчымасцей — Лукашэнка\n«У гэтым годзе мы адзначылі 20-годдзе Саюза Беларусі і Расіі. Гэта дата сімвалізуе выбар асноўнага вектара развіцця, узаемнае імкненне да інтэграцыі і глыбокага ўзаемадзеяння ў сацыяльнай, эканамічнай, гуманітарнай і іншых сферах. За два дзесяцігоддзі зроблена нямала. Вытворчая кааперацыя і рэалізуемыя саюзныя праграмы сведчаць аб эфектыўнасці аб'яднання матэрыяльных і інтэлектуальных магчымасцей нашых дзяржаў. У выніку значныя выгады атрымліваюць эканомікі Беларусі і Расіі», — сказаў Аляксандр Лукашэнка.\nВажнае месца ў развіцці двухбаковага ўзаемадзеяння належыць міжрэгіянальнаму супрацоўніцтву, адзначыў Прэзідэнт. «За мінулы час форумы рэгіёнаў Беларусі і Расіі сталі адкрытай пляцоўкай для давернай размовы аб надзённых праблемах, — звярнуў увагу кіраўнік дзяржавы. — Не дзеля ліслівасці, хачу падзякаваць кіраўнікам дзвюх верніх палат нашых парламентаў. Яны з'яўляюцца „маторамі“ гэтага інтэграцыйнага руху. Мне вельмі падабаецца іх супрацоўніцтва ў гэтым плане, яны проста балеюць за тое, каб нашы мерапрыемствы ў рамках форуму пастаянна развіваліся».\n«Залогам паспяховага пераадолення глабальных выклікаў у будучым з'яўляецца глыбокая кааперацыя, арыентаваная на выпуск высокатэхналагічнай навукаёмістай прадукцыі. Абавязковае патрабаванне да такой прадукцыі — хутчэйшае ўкараненне ў серыйную вытворчасць у Беларусі і Расіі. Гэта асабліва важна з улікам узрастаючай канкурэнцыі на сусветным рынку», — адзначыў Аляксандр Лукашэнка.\n«Перакананы, што высокім навуковым крытэрыям у поўнай меры павінны адпавядаць і праграмы, якія мы фінансуем у рамках Саюзнай дзяржавы. Намі ўжо рэалізавана больш за сорак саюзных навукова-тэхнічных праграм у розных галінах», — заўважыў Аляксандр Лукашэнка. Гэта дало магчымасць аб'яднаць інтэлектуальны, тэхнічны, вытворчы і фінансавы патэнцыял Беларусі і Расіі, умацаваць нацыянальную бяспеку.\n«Безумоўна, у супрацоўніцтве з суб'ектамі Расійскай Федэрацыі мы робім акцэнт на ўзаемадапаўненні нашых магчымасцей, сумесным удзеле ў рэалізацыі праектаў, федэральных і рэгіянальных праграм», — звярнуў увагу Аляксандр Лукашэнка.\nКіраўнік дзяржавы падкрэсліў, што ў Беларусі гэтай сферы ўдзяляецца сур'ёзная ўвага. «Адным з асноўных прыярытэтаў беларускай эканомікі з'яўляецца развіццё прамысловасці — сектара, у якім ствараецца чвэрць ВУП краіны. Пры гэтым структура ВУП больш як на трэць складаецца з высокатэхналагічных і навукаёмістых галін, — адзначыў ён. — Дастаткова сказаць, што тры гады таму мы паставілі перад сабой — напэўна, своечасова — амбіцыйную задачу па інавацыйным развіцці Беларусі. Як цяпер мы бачым, угадалі. Але калі мы вывучылі сусветны вопыт, праслязіліся: мы ўжо адстаём, перадавыя дзяржавы пайшлі наперад». Паводле яго слоў, гэта адставанне неабходна ліквідаваць.\nУ студзені 2017-га ў Беларусі была зацверджана дзяржпраграма інавацыйнага развіцця краіны да 2020 года, у якую ўключана 75 праектаў па стварэнні новых вытворчасцей. Яе мэтай з'яўляецца забеспячэнне якаснага росту і канкурэнтаздольнасці нацыянальнай эканомікі з канцэнтрацыяй рэсурсаў на фарміраванні высокатэхналагічных сектараў. «Лічу, што аўтарытэтныя навуковыя школы і цэнтры Расіі заўсёды змогуць знайсці ў ёй прывабныя для развіцця супрацоўніцтва з беларускімі калегамі напрамкі, — сказаў Прэзідэнт. — Упэўнены, што нашым краінам, якія маюць унікальныя магчымасці і вопыт узаемадзеяння, разам будзе прасцей зрабіць упэўнены крок у будучае, каб дастойна канкурыраваць на сусветным рынку».\nАляксандр Лукашэнка дадаў, што на сучасным этапе развіцця галоўным рэсурсам з'яўляецца інфармацыя. Паводле яго слоў, крыху перафразаваны тэзіс «хто валодае інфармацыяй, той валодае светам» адлюстроўвае сённяшнія рэаліі ў глабальнай палітыцы, эканоміцы, ды і ва ўсіх іншых сферах жыццядзейнасці чалавецтва.\nПрэзідэнт Расіі падкрэсліў, што Беларусь і Расія на трывалым фундаменце дружбы і добрасуседства паступальна развіваюць двухбаковыя адносіны практычна па ўсіх напрамках і рэгіянальныя сувязі з'яўляюцца іх важнейшым складнікам. «Наш прыклад стымулюе работу з калегамі ў рамках СНД, ЕАЭС і АДКБ», — заявіў ён.\nУ 2016 годзе аб'ём інвестыцый з Расіі ў Беларусь дасягнуў $4 млрд, пры гэтым асноўную іх долю склалі прамыя замежныя інвестыцыі. Расійскі бізнес укладае ў беларускі транспарт, апрацоўчую прамысловасць. У сваю чаргу Беларусь інвесціравала ў сельскую гаспадарку, рознічны гандаль, фармацэўтыку Расіі. Найбольш актыўна з беларускімі партнёрамі працуюць Масква, Санкт-Пецярбург, Маскоўская, Пскоўская, Смаленская вобласці і іншыя рэгіёны. Набірае абароты ўзаемадзеянне з расійскім Далёкім Усходам. Адзін з прыкладаў — сумеснае стварэнне ў Сахалінскай вобласці сучаснага аграгарадка. «Разлічваем, што колькасць такіх узаемавыгадных праектаў будзе толькі расці», — падкрэсліў Уладзімір Пуцін.\n«Нам усім, сапраўды зацікаўленым у саюзным будаўніцтве, трэба сканцэнтраваць намаганні ў прыярытэтным парадку на ўніфікацыі, гарманізацыі нацыянальных заканадаўстваў, масавым стварэнні сумесных кампаній, адкрыцці саюзных праграм і праектаў з узаемным допускам суб'ектаў нашых краін у гэтыя праграмы, спецыялізацыі і канцэнтрацыі прамысловага, інтэлектуальнага, фінансавага і гандлёвага патэнцыялу ў Саюзнай дзяржаве, — заявіў Міхаіл Мясніковіч. — Поспеху ў гэтай справе будуць садзейнічаць абсалютны давер бакоў, захаванне прынцыпаў маральнасці і ўзаемнай павагі».\nЭфектыўнае развіццё расійска-беларускага супрацоўніцтва магчыма пры наяўнасці гарманізаванага заканадаўства дзвюх краін, падкрэсліў спікер. «У гэтым плане шмат зроблена. Разам з тым выклікаюць занепакоенасць факты прыняцця прававых актаў у аднабаковым парадку або парушэнні правапрымяняльнай практыкі, якія часта супярэчаць мэтам будаўніцтва Саюзнай дзяржавы і ствараюць няроўныя ўмовы для беларускіх суб'ектаў гаспадарання на адзінай беларуска-расійскай прасторы, — канстатаваў Міхаіл Мясніковіч. — Прыкладаў нядобрасумленнай канкурэнцыі і неабгрунтаванага бюракратызму нямала. Размова не ідзе аб уступках і прэферэнцыях для беларускага боку. Але нарматыўна-прававыя акты, якія прымаюць у Беларусі і Расіі, павінны рэальна забяспечваць стварэнне і функцыянаванне адзінай эканамічнай прасторы і прававых асноў агульнага рынку, роўных правоў грамадзян».\n«Трэба было б правесці інвентарызацыю актаў Саюзнай дзяржавы і нацыянальных дакументаў, прынятых у іх развіццё, — заявіў Міхаіл Мясніковіч. — Трэба дэталёва прааналізаваць, што зроблена за 20 гадоў, чаму не выконваюцца ў поўным аб'ёме рашэнні Саюзнай дзяржавы».\n«Навукова-тэхнічнае і інавацыйнае супрацоўніцтва — гэта наша будучае. Створаны сумесна інавацыйны прадукт праб'е любыя бар'еры, і ў ім інтарэс нашых дзвюх дзяржаў», — сказаў міністр. Паводле яго слоў, у саюзных праграмах неабходна ўдзяліць увагу падтрымцы інавацыйнай інфраструктуры.\nКіраўнік Мінэканомікі адзначыў важнасць падтрымкі экспарту сумесна вырабленых прамтавараў на рынку трэціх краін. «Па ўзгадненні ўрадаў беларускія і расійскія фінансавыя інстытуты гатовы аб'ядноўваць свае намаганні і дапамагаць экспарцёрам. Бачыцца рацыянальным падключыць сюды і рэсурсы саюзнага бюджэту», — заявіў ён, удакладніўшы пры гэтым, што гэтыя меры ў большай ступені датычацца традыцыйнай прамысловасці.\nЗаключаны пагадненні аб гандлёва-эканамічным, навукова-тэхнічным і культурным супрацоўніцтве паміж урадам Беларусі і ўрадамі Чачэнскай Рэспублікі, Мардовіі, Пскоўскай і Разанскай абласцей. Падпісаны план мерапрыемстваў па актывізацыі супрацоўніцтва Беларусі і Краснаярскай вобласці на 2017—2018 гады, пагадненне паміж Брэсцкім аблвыканкамам і Смаленскай абласной думай Расіі, Брэсцкім раённым Саветам дэпутатаў і Прадстаўнічым сходам Курчатаўскага раёна Курскай вобласці.\nСтаршыня Савета Федэрацыі Расіі Валянціна Мацвіенка дадала, што ўжо «выстраілася чарга з суб'ектаў Федэрацыі на права прыняць у сябе наступныя Форумы рэгіёнаў Беларусі і Расіі».\nЗаключаны пагадненне аб партнёрстве паміж Брэсцкім аблвыканкамам і адміністрацыяй Пензенскай вобласці, пагадненне аб гандлёва-эканамічным, навукова-тэхнічным і культурным супрацоўніцтве паміж Віцебскім аблвыканкамам і адміністрацыяй Саратаўскай вобласці, пагадненне аб супрацоўніцтве паміж Віцебскай вобласцю і Стаўрапольскім краем. Акрамя таго, падпісаны план мерапрыемстваў па актывізацыі супрацоўніцтва Беларусі і Бранскай вобласці на 2017—2018 гады і план мерапрыемстваў па развіцці супрацоўніцтва на 2017—2019 гады паміж Брэсцкай вобласцю і Бранскай вобласцю.\nЯк адзначыла ў інтэрв'ю журналістам старшыня Савета Федэрацыі Расіі Валянціна Мацвіенка, паскарэнне беларуска-расійскай кааперацыі дасць магчымасць паспяхова вытрымліваць канкурэнцыю на сусветных рынках. Прыярытным з'яўляецца стварэнне высокатэхналагічных вытворчасцей. «Да выстаўкі вялікую цікавасць праяўляюць кіраўнікі рэгіёнаў Беларусі і Расіі, што сведчыць аб тым, што ўсе сёння разумеюць: трэба не проста нарошчваць аб'ёмы ўзаемнага гандлю, але і пераходзіць да стварэння сумесных прадпрыемстваў, рэалізоўваць новыя вялікія сумесныя праекты, кааперавацца ў галіне высокіх тэхналогій», — сказала яна.\nЗаяц аб пастаўках прадуктаў харчавання ў РФ: хацелася б, каб нам не стваралі штучных бар'ераў\nКіраўнік Мінсельгасхарча Беларусі прымае ўдзел у секцыйным пасяджэнні IV Форуму рэгіёнаў Беларусі і Расіі. Удзельнікі секцыі абмяркоўваюць гандлёва-эканамічнае супрацоўніцтва дзвюх краін, магчымасці дыверсіфікацыі ўзаемнага гандлю, а таксама існуючыя бар'еры ў гандлі і спосабы іх устаранення.\nУ Мытным кодэксе не прапісана якіх-небудзь абмежаванняў наконт гэтага, дадаў міністр. «Ёсць дапушчальныя нормы, якія выпрацоўваюцца спецыялістамі, санітарнымі ўрачамі і не з'яўляюцца небяспечнымі для здароўя. Мы адсочваем і забяспечваем бяспеку сваёй прадукцыі. У Беларусі функцыянуе шматступеньчатая сістэма кантролю якасці — ад сыравіны да гатовай прадукцыі», — нагадаў ён.\nБеларусь зацікаўлена ва ўзаемавыгадным і эфектыўным супрацоўніцтве з Расіяй у сферы паставак прадуктаў харчавання. «Хацелася б каб не было штучных бар'ераў, якія перашкаджалі б паступленню беларускіх прадуктаў на харчовыя рынкі Расійскай Федэрацыі», — рэзюмаваў міністр.\n« Парады дзеда як закон\nПятница, 1.12.2017 07:56\nУ Палацы Незалежнасці 30 лістапада адбылася сесія Савета калектыўнай бяспекі Арганізацыі Дагавора аб калектыўнай бяспецы. Кіраўнікі ...\nПятница, 24.11.2017 13:25\nЛукашэнка падпісаў ключавы дакумент па паляпшэнні бізнес-клімату ў Беларусі Прэзідэнт Беларусі Аляксандр Лукашэнка 23 лістапада падпісаў ...\nСреда, 22.11.2017 05:56\nЛукашэнка: у эканоміцы намеціўся рост, але падстаў для самазаспакоенасці няма У беларускай эканоміцы ў 2017 годзе ...\nЧетверг, 16.11.2017 07:57\nВытворчасць сельгаспрадукцыі ў Беларусі ў студзені-кастрычніку павялічылася на 2,9 працэнта Вытворчасць сельгаспрадукцыі ў Беларусі ў студзені-кастрычніку ...\nПятница, 10.11.2017 07:31\nБеларусь апублікавала нацыянальны даклад аб стрэс-тэстах АЭС у адкрытым доступе Нацыянальны даклад аб мэтавай пераацэнцы бяспекі ...\nАрхивы Выберите месяц Декабрь 2017 Ноябрь 2017 Октябрь 2017 Сентябрь 2017 Август 2017 Июль 2017 Июнь 2017 Май 2017 Апрель 2017 Март 2017 Февраль 2017 Январь 2017 Декабрь 2016 Ноябрь 2016 Октябрь 2016 Сентябрь 2016 Август 2016 Июль 2016 Июнь 2016 Май 2016 Апрель 2016 Март 2016 Февраль 2016 Январь 2016 Декабрь 2015 Ноябрь 2015 Октябрь 2015 Сентябрь 2015 Август 2015 Июль 2015 Июнь 2015 Май 2015 Апрель 2015 Март 2015 Февраль 2015 Январь 2015 Декабрь 2014 Ноябрь 2014 Октябрь 2014 Сентябрь 2014 Август 2014 Июль 2014 Июнь 2014 Май 2014 Апрель 2014 Март 2014 Февраль 2014 Январь 2014 Декабрь 2013 Ноябрь 2013 Октябрь 2013 Сентябрь 2013 Август 2013 Июль 2013 Июнь 2013 Май 2013 Апрель 2013 Март 2013 Февраль 2013 Январь 2013 Декабрь 2012 Ноябрь 2012 Октябрь 2012 Сентябрь 2012 Август 2012 Июль 2012 Июнь 2012 Май 2012 Апрель 2012 Март 2012 Февраль 2012 Январь 2012 Декабрь 2011 Ноябрь 2011 Октябрь 2011\nНаталья к записи Есть вопрос\nЛюдмила к записи Приемная редактора\nЕсть вопрос (157)


Улады турызму Егіпта забараняюць карміць рыбу падчас дайвінг-тураў\nГалоўная » Артыкулы апошніх навін » Адказны » Улады турызму Егіпта забараняюць карміць рыбу падчас дайвінг-тураў\nАпошнія міжнародныя навіны • Галоўныя навіны падарожжаў • Апошнія навіны Егіпта • навіны • Адказны • турызм • Абнаўленне прызначэння падарожжа • Навіны турыстычнага провада • актуальныя • Розныя навіны\nУлады егіпецкага турызму абвясціў, што замежным турыстам будзе дадзена ўказанне не карміць рыбу падчас дайвінг-тураў.\nТурыстаў Егіпта таксама папросяць не ламаць каралы, не выкідваць у мора смецце, рэшткі ежы ці хімікаты. Каір турыстычныя ўлады будуць строга сачыць за працай кампаній, якія арганізоўваюць дайвінг-туры.\nУвядзенне новых правілаў неабходна, паколькі турыстычная індустрыя негатыўна ўплывае на марскую флору і фауну, на думку егіпецкіх эколагаў.\nПаводле звестак егіпецкіх СМІ, летась краіну наведалі не менш за 11.3 мільёна турыстаў. Паводле звестак егіпецкіх СМІ, 3 мільёны адпачывальнікаў акунуліся ў Чырвонае мора з аквалангам.\nНа дадзены момант правілы носяць толькі рэкамендацыйны характар, але егіпецкія ўлады паабяцалі строга сачыць за іх выкананнем.


Гарантыя паспяховасці — якасць адукацыі\n24.08.2021 10:40 Адукацыйная прастора\nУ Віцебскім дзяржаўным універсітэце імя П.М.Машэрава ўрачыста ўручылі дыпломы грамадзянам Кітайскай Народнай Рэспублікі, якія скончылі магістратуру з англійскай мовай навучання.\n—Мне вельмі прыемна, што сёння мы выпускаем больш за 250 магістраў з дыпломамі дзяржаўнага ўзору Рэспублікі Беларусь, — падзялілася думкамі і ўражаннямі рэктар Валянціна Багатырова. — Думаю, найперш якасць адукацыі, якую мы даём замежным студэнтам, абумовіла іх зацікаўленасць вучыцца менавіта ў нашым універсітэце. Сярод нашых магістрантаў — матываваныя на далейшы рост спецыялісты ў сваёй справе: чыноўнікі, выкладчыкі, настаўнікі, мастакі, артысты. Усе яны маюць пэўную прафесійную базу і прыехалі да нас, каб удасканаліць веды, павысіць узровень падрыхтоўкі і атрымаць ступень магістра. Тая атмасфера, якая пануе сёння ў зале падчас уручэння дыпломаў, пераконвае: падчас вучобы гэтыя людзі ўпэўніліся ў правільнасці выбару на карысць паступлення ў наш універсітэт. Выпускнікі вельмі задаволеныя, па-святочнаму ўзрушаныя, натхнёныя. Іх шчырая радасць, словы ўдзячнасці — найлепшае сведчанне, што спадабаліся і адукацыя, і наш горад, наша Беларусь. Склаліся не проста прадукцыйныя, але і па-чалавечы цёплыя ўзаемаадносіны з навуковымі кіраўнікамі, педагогамі. За кожным дыпломам — рэпутацыя ВДУ, яго традыцыі і гісторыя, а поспех учарашніх студэнтаў, іх вялікія і малыя перамогі будуць яшчэ вышэй узнімаць прэстыж альма-матар. У планах універсітэта — працягваць навучанне магістрантаў з КНР. Выдатна, што ў нас ёсць такі надзейны партнёр, як Кітай. Падобнае міжнароднае супрацоўніцтва магчыма толькі тады, калі наладжана сур’ёзнае ўзаемадзеянне паміж краінамі на самым высокім узроўні.\nВДУ імя П.М.Машэрава — шматнацыянальны ўніверсітэт. Па словах Валянціны Багатыровай, на цяперашні час па асноўных адукацыйных праграмах тут вучыцца каля 2 тысяч замежных студэнтаў з 30 краін свету. Універсітэт паспяхова дзейнічае ў сучаснай парадыгме адзінства адукацыйнай, навукова-даследчай, праектнай дзейнасці і рыхтуе моцных прафесіяналаў ва ўмовах канкурэнтнага асяроддзя, імклівага развіцця тэхналогій, навукі і вытворчасці. Віцебскі дзяржаўны ўніверсітэт імя П.М.Машэрава — адзіная ўстанова вышэйшай адукацыі, якая па выніках работы ў 2020 годзе стала лаўрэатам прэміі Урада Рэспублікі Беларусь за дасягненне значных вынікаў у галіне якасці і канкурэнтаздольнасці прадукцыі, аказаных паслуг (выкананых работ), укараненне інавацыйных тэхналогій і сучасных метадаў менеджменту.\nЦянь Ру, выпускніца: “Я вучылася на кафедры мастацтваў і вельмі люблю гэты ўніверсітэт. Беларусь — прыгожая краіна, а Віцебск — вельмі прыгожае месца. Універсітэт мае доўгую гісторыю, і я рада, што тут вучылася”.\nСюй Дунлі, выпускніца: “Навучанне тут вельмі добрае, і я шчаслівая, што скончыла менавіта гэты ўніверсітэт. Гэта дапаможа мне ў будучыні: я стала мацнейшай, больш паспяховай і буду многа старанна працаваць”.\nАдукацыйная праграма другой ступені вышэйшай адукацыі (магістратура) з англійскай мовай навучання для грамадзян Кітайскай Народнай Рэспублікі стартавала восенню мінулага года. Як паведаміў дэкан факультэта замежных грамадзян Валерый Янч, навучанне кітайскіх студэнтаў у ВДУ раней ажыццяўлялася толькі на рускай мове. Новы фармат быў накіраваны на пашырэнне адукацыйных магчымасцей і студэнцкай аўдыторыі. Распрацоўкай англамоўных магістарскіх вучэбных праграм займаліся выкладчыкі ўніверсітэта, значную дапамогу аказалі прадстаўнікі факультэта гуманітарыстыкі і моўных камунікацый. Найбольшую колькасць замежных магістрантаў зацікавілі спецыяльнасці “Тэорыя і методыка навучання і выхавання (па галінах і ўзроўнях адукацыі). Адукацыйны менеджмент”, “Мастацтвазнаўства”, “Тэорыя і методыка навучання і выхавання (па галінах і ўзроўнях адукацыі). Методыка выкладання музычнага мастацтва”. Акрамя таго, ішла падрыхтоўка спецыялістаў у галінах дызайну і методыкі выкладання выяўленчага мастацтва, фізічнай культуры і спорту (педагагічная дзейнасць у аздараўленчай і адаптыўнай фізічнай культуры), псіхалогіі і літаратуразнаўства.\nНавучанне адбывалася ва ўмовах абмежавання авіязносін, выкліканага пандэміяй COVID-19. Сітуацыя склалася нестандартная: студэнты не змаглі прыбыць ва ўніверсітэт да пачатку заняткаў. У сувязі з гэтым было прынята рашэнне арганізаваць адукацыйны працэс з выкарыстаннем інфармацыйна-камунікацыйных тэхналогій праз адукацыйную платформу MOODLE, якая дазваляе кантактаваць са студэнтамі інтэрактыўна, даваць і ацэньваць заданні, загружаць неабходную інфармацыю, мець непасрэдныя зносіны і такім чынам максімальна хутка і эфектыўна вырашаць усе ўзнікаючыя ў ходзе падрыхтоўкі пытанні. Выкладанне ажыццяўлялася ў анлайн- і афлайн-фарматах, праводзіліся індывідуальныя, а таксама групавыя кансультацыі.\nЗ вясны ва ўніверсітэт пачалі прыбываць студэнты для завяршэння работы над магістарскімі дысертацыямі. Іх узровень высока ацанілі дзяржаўныя экзаменацыйныя камісіі, якія працавалі тут з 2 па 12 жніўня. Адметна, што ў ліку выбраных напрамкаў даследаванняў — асаблівасці вывучэння народных інструментаў дзвюх сяброўскіх краін на ўроках музыкі, адрозненні ў разуменні народнай культуры, аналіз сучаснага менеджменту адукацыі ў Кітаі і Беларусі. У ВДУ імкнуліся не толькі стварыць спрыяльныя ўмовы для навучання, але і дапамагчы кітайскім магістрантам цікава, з карысцю праводзіць вольны час. У прыватнасці, яны бліжэй пазнаёміліся з гісторыка-культурнай спадчынай Беларусі дзякуючы экскурсіям у замкавы комплекс “Мір”, нацыянальны гісторыка-культурны музей-запаведнік “Нясвіж”, музей-сядзібу І.Я.Рэпіна “Здраўнёва”. Яркім, падзейным, запамінальным атрымаўся апошні дзень студэнцкага жыцця і, безумоўна, яго кульмінацыйны момант — цырымонія ўручэння дыпломаў. Спецыяльна да ўрачыстасці кітайскія магістранты падрыхтавалі цудоўныя канцэртныя нумары з нацыянальным каларытам. Свае творчыя падарункі адрасавалі ім беларускія сябры з ВДУ, цудоўным сюрпрызам стала адкрыццё выставы выпускнікоў мастацка-графічнага факультэта. Лі Жуй і Кон Сянфен — вядомыя кітайскія фатографы, а цяпер яшчэ і магістры ў галіне мастацтвазнаўства.\n— Я ўпершыню ў Беларусі, але даўно ўжо ведаў пра ваш універсітэт як адзін з самых лепшых у краіне, дзе працуюць многія выдатныя вучоныя, выкладчыкі і вучыцца многа замежных студэнтаў, уключаючы кітайскіх, — адзначыў першы сакратар па справах адукацыі Пасольства Кітайскай Народнай Рэспублікі ў Рэспубліцы Беларусь Лі Бін Го, вітаючы ВДУ і яго выпускнікоў. — Ад імя пасольства віншую магістраў з уручэннем дыпломаў. Гэта ваш шчаслівы момант. Жадаю вялікіх поспехаў у працы і вялікага шчасця ў жыцці, каб ваш універсітэт ганарыўся вашымі наступнымі дасягненнямі. І, безумоўна, жадаю далейшага плённага развіцця супрацоўніцтва паміж кітайскімі і беларускімі ўстановамі вышэйшай адукацыі.\nФота прадастаўлена Віцебскім дзяржаўным універсітэтам імя П.М.Машэрава.\nВіцебскі дзяржаўны ўніверсітэт імя П.М.МашэравадыпломКітайская Народная Рэспублікамагістратура


ПЭН Германіі ўхваляе рух за дэмакратыю і заклікае спыніць гвалт і абмежаванне свабоды слова ў Беларусі – Беларускi ПЭН-Цэнтр\nПЭН » Навiны » Навіны ПЭНа » ПЭН Германіі ўхваляе рух за дэмакратыю і заклікае спыніць гвалт і абмежаванне свабоды слова ў Беларусі\nФота: Christian Wiediger\nАлександр Лукашэнка, які маніпуляваў афіцыйнымі вынікамі прэзідэнцкіх выбараў, зноў выстаўляе сябе як несумленны дэспат. Незлічоныя акты гвалту над мірнымі ўдзельнікамі акцыі зафіксаваныя ў апошнія некалькі дзён, у тым ліку, жорсткае абыходжанне, збіццё і згвалтаванні. Гэта не пакідае сумневаў у тым, што Лукашэнка будзе імкнуцца захаваць уладу любымі спосабамі. Правы чалавека і свабода слова не маюць ніякага значэння для прэзідэнта.\nДзесяцігоддзямі пісьменнікаў, журналістаў і блогераў прыгнятаў і пераследаваў аўтакратычны рэжым. Нешматлікія СМІ знаходзяцца пад дзяржаўным кантролем, інфармацыйныя парталы былі заблакаваныя, а апошнім часам нават Інтэрнэт быў адключаны, каб стрымліваць пратэсты.\nНямецкі ПЭН-цэнтр выказвае вялікую павагу мірнаму апазіцыйнаму руху. Мы падтрымліваем заклік Нобелеўскай лаўрэаткі і былой стыпендыяткі праграмы “Пісьменнікі ў выгнанні” (Writers in Exile) нямецкага ПЭН-цэнтра Святланы Алексіевіч пра неадкладную адстаўку прэзідэнта Беларусі Аляксандра Лукашэнкі. Вінаватыя ў рэпрэсіях супраць дэманстрантаў павінны быць прыцягнуты да адказнасці, а ўсе палітвязні – вызваленыя.\nНаша бясспрэчная салідарнасць адрасуецца не толькі беларускім пісьменнікам і дзеячам культуры, але і ўсяму беларускаму народу. Лёс Беларусі не павінен знаходзіцца ў руках аўтакрата, таму мы звяртаемся да ўрада Германіі і ўсіх дзяржаў Еўрапейскага Саюза з просьбай працягваць падтрымліваць рух дэмакратыі ўсімі спосабамі, каб забяспечыць свабодныя, сумленныя і празрыстыя выбары ў Беларусі.\nТэкст заявы можна прачытаць у арыгінале на сайце ПЭНа Германіі.\nТэгi: ПЭН Германіі, Заява, салідарнасць


Свет, які мы не бачым – RH.by\nСвет, які мы не бачым\nПа адукацыі Сяргей Гулянкоў юрыст, займаецца арганізацыяй сельскага турызму. Фатограф здымае тое наваколле флоры і фауны сямейнай сядзібы, якое прыцягвае ўвагу. Як кажа, фатаграфія для яго – гэта проста спадарожнае захапленне. Але ён сваім хобі збіраецца заняцца больш прафесійна.\n– Цяпер яшчэ толькі першыя крокі, – кажа Сяргей. – А ўвогуле фатаграфаваць я пачаў яшчэ ў школе. Быў такі чорна-белы фотаапарат “Змена-8”. У тыя часы і набыў вопыт.\nНа выставе каля пяцідзесяці здымкаў і кожны з іх прыцягвае да сябе ўвагу не толькі яркім колерам. Адна з фатаграфій мае надпіс “Вясёлка ў студзені”. Ну, якая можа быць вясёлка зімою? Але калі лепш прыгледзішся, то ўбачыш недзе ўдалечыні, аж пад самым гарызонтам, прыгожую рознакаляровую стужку. Як кажа Сяргей, неяк у адзін год зіма была цёплая і доўга не было снегу. А калі на азімыя выпаў першы беленькі рыхлы сняжок, то на небе з’явілася ледзь бачная вясёлка.\nКаля зімовай вясёлкі вісіць здымак, на якім заходзіць сонца. Прыгожае блакітнае неба, якое заканчваецца на гарызонце ружовым колерам. Напэўна, некалькі хвілін таму па ім праляцеў самалёт, таму што бачныя белыя лініі, якія раздзяляюць нябёсы на кавалачкі.\nА вожык! Калючы кругленькі шарык з маленечкім носікам. Паўзе сабе па траве, шукаючы ежу сваім дзеткам. Побач – жабка. Расселася, быццам бы царыца, і паглядае на ўсіх сваімі вялізнымі чорнымі вачыма. Не пакіне раўнадушным і здымак мышак. Гэтым пяці камячкам усяго два дні. Малыя, бяскрыўдныя, ляжаць усе разам у сваім гняздзе, грэюцца адзін аб аднаго. Глядзіш на іх і думаеш: ну як такое цуда можа пагрызці бурак ці з’есці жыта? А мядзянка, што скруцілася ў пытальны знак. Мо, і яна не ведае адказу на жыццёвыя пытанні…\nЁсць і здымкі ракі Уша, што працякае ў Смалявіцкім раёне. Гэта цёзка нашай маладзечанскай рэчкі. Смалявіцкая Уша паказаная ў розныя поры года. І ў кожную яна выглядае вельмі прыгожай.\nУ бібліятэцы прадстаўленыя тыя прырода і жывёльны свет, якіх не ўбачыш у паўсядзённым жыцці. Як кажа Сяргей Гулянкоў, выбраныя тыя фатаграфіі, якія будуць цікавыя дзецям.\nСамога ж фатографа цікавяць не толькі прырода і жывёлы. Яго аб’ектамі інтарэсу могуць быць і твары старых людзей, суседзяў па вёсцы. Як кажа Сяргей, свае здымкі ён не падлічваў. Вялікая колькасць у яго знаходзіцца ў электронным варыянце. Шмат фатаграфій дарыў і перасылаў пераважна ў навучальныя ўстановы.\nЛюбіць фатаграфію і дачка Сяргея Гулянкова Насця. Займацца гэтай справай пачала гады чатыры таму. Спачатку здымкі рабіла на тэлефон з фотакамерай, а пасля на фотаапарат. Але яна звязваць сваё жыццё з прафесіяй фатографа не збіраецца. Пасля школы Насця хоча займацца турызмам.\nПапярэдні артыкулТрадыцыі прыдумваюць людзі…\nНаступны артыкулУдзячнасць бараўлянцам


Бенефіс адстаўнога генерала Пракаповіча » Афіцыйны сайт Беларускай Хрысціянскай Дэмакратыі (БХД)\nГалоўная старонка » Галоўныя навіны » Бенефіс адстаўнога генерала Пракаповіча\nБенефіс адстаўнога генерала Пракаповіча\n04.07.2016, 09:36 | Галоўныя навіны, Блог Георгія Дзмітрука, Палітыка, Эканоміка\nУжо прайшоў час, калі мы перасталі быць мільянерамі. Сёння ў беларусаў з'явіліся новыя цацкі - хрумсткія, падобныя на Еўра, новенькія рублікі і бліскучыя капеечкі ... Вы запярэчыце мне, што гэта не зусім ужо новыя паперкі, - усё ж такі ў кутку намаляваны 2009 год - а гэта не ўчора? Ды і спадар Пракаповіч не зусім ужо і камандзір Нацбанка ў 2016 годзе? Пагаджуся.\nНавошта ж нам, беларусам, напярэдадні «Дня Незалежнасці», такі сюрпрыз? Вось гэта пытанне, на якое ўсё ж такі варта пашукаць адказ.\nАдказ крыецца, на мой погляд, у самой купюры: Пракаповіч і 2009 год. Нагадаю ўсім, што напярэдадні 2009 гады сам Лукашэнка паабяцаў ўсёй краіне, што курс «зайчыка» будзе не больш чым за 2200 рублёў за долар. Зразумела, што друкаваны станок, на той момант, без стомы штампаваў «беларускамоўныя» зайчыкі і план «рэформаў» (рабавання мірнага насельніцтва) ужо быў ухвалены «наверсе».\nНаогул, «операция Ы» ад 02.01.2009 прайшла паспяхова. Грошы МВФ сышлі «налева», а народу хапіла адпіскі Нацбанка ад 06.01.2009. Маляву назвалі «рэлізам Нацыянальнага Банка»: «... Увядзенне рэжыму прывязкі курсу беларускага рубля да кошыку замежных валют папярэднічала разавая карэкціроўка двухбаковых абменных курсаў. Так, з 2 студзеня 2009 года пачатковы курс беларускага рубля да даляра ЗША ўсталяваны на ўзроўні 2650 беларускіх рублёў за долар. Адпаведна змяніўся курс да іншых валют...». Гэта значыць, вінаваты «сусветны фінансавы крызіс», а наш родны Нацбанк, вымушана, ратуючы народ, «прывязаў» наш рубель да даляра, як прывязваюць карову да плота, каб не збегла.\nВось так. Народ праглынуў «пілюлю», а МВФ застаўся «з носам» напярэдадні так званых "прэзідэнцкіх" выбараў 2010 года. А вось вагоны з новенькімі купюрамі «завіслі» ў грузавых тэрміналах улады. Гэта - як скуркі ад навагодніх мандарынаў, як пустыя пластыкавыя бутэлькі ад мінералкі пасля пікніка - назапасілася шмат, а выкінуць - шкада. Вырашылі пакінуць «на потым».\n«Потым» надышоў у 2016 годзе.\nНовыя грошы 2016 года - гэта чарговае непаразуменне збанкрутавалай сістэмы. Памятаю, як жартавалі: «Замест абяцанага камунізму ў 1980 годзе ў СССР, кампартыя вырашыла правесці Алімпіяду»? Так і ў нас: замест «Зоны Еўра» - «зона, падобная на Еўра». Замест рэформы - эксперымент. Замест кроку наперад - трук.\nНу а што далей? Паперкі будуць таннець, нулікі будуць працягваць дадавацца, а вось жалезныя рублікі і капеечкі я прапаную вам не выкідаць - нядрэнныя гузікі і заклёпкі атрымаюцца.\nНу і пра Пракаповіча. Подпіс як подпіс. Але затое ёсць у нас свой банкір, на якога потым можна будзе «усіх сабак» павесіць. А народ, вядома ж, запомніць ліпень 2016 года - як «бенефіс адстаўнога генерала Пракаповіча».


Чэрвеньскі раённы выканаўчы камітэт - Свята на Журковай Гары: ў Карпілаўцы прайшоў Дзень вёскі\nСвята на Журковай Гары: ў Карпілаўцы прайшоў Дзень вёскі\nУ суботу, 6 ліпеня, у вёсцы Карпілаўка адбылося прыгожае, вясёлае і шматлюднае свята: Валевачэўскі Сельскі дом культуры і Валевачэўскі сельвыканкам сумесна арганізавалі і правялі Дзень вёскі.\nСвята праходзіла у вёсцы ля возера, на тым месцы, якое мы ўсё па-вясковаму паміж сабой называем Журкова Гара. На Журкову Гару сабраліся жыхары Карпілаўкi і бліжэйшых вёсак - Валевачы, Ягадка. Адкрыла свята старшыня сельскага Савета Алена ЧЫКАНОЎСКАЯ.\nПадарункі ад сельскага Савета атрымалі самы маленькі жыхар Карпілаўкi Максім УЛЬЯШЧАНКА і самы пажылая жыхарка Тамара Дзмітрыеўна КАРНЕЯВЕЦ, шматдзетная сям'я Васіля і Людмілы СКАРЫНА, у іх чацвёра дзяцей. Таксама на свяце былі адзначаны тры сям'і, якія пражылі разам больш за 40 гадоў: Васіль Васільевіч і Наталля Фёдараўна РЫЖЫК, Марыя Іванаўна і Леанід Уладзіміравіч ЮДО і Уладзімір Фёдаравіч і Марына Васільеўна КАЛТОВІЧ.\nУ намінацыі «Лепшы падворак» ўзнагароджаны Віталь і Таццяна ШКУНДАЛЁВЫ, Іна і Алег НАХАМЧЫКІ, Віктар і Іна ХМЯЛЬНІЦКІЯ.\nЯкая вёска без сельскай працы, без поля і ворыва, фермы і кароў! Жыхары Карпілаўкi ва ўсе часы былі людзі працавітыя, сумленныя, ад працы не ўхіляўся, усё робяць на сумленне. Таму, вядома, не забыліся на свяце пра нашых самых паважаных працаўнікоў! ТАА «Валевачы» ўзнагародзіў сваіх былых супрацоўнікаў, якія шмат гадоў прапрацавалі ў гаспадарцы. Гэта Ніна Пятроўна АБЛАВАЦКАЯ, Валянціна Стэфанаўна СЯМІЖОН і Сяргей Мікалаевіч БАНДАРЫК.\nУ нас была добрая канцэртная праграма. Пастараліся для землякоў вакальны гурт «Валевачаначка» (Валевачоўскі СДК), народны ансамбль народнай песні «Азяраначка» (АзярноўскіСДК), і Смілавіцкі народны хор. Таксама прынялі ўдзел у свяце дзеці, якія займаюцца ў гуртку сольных спеваў «Званочкi» пры Валевачоўскім СДК.\nБылі ў нас гандлёвыя павільёны райпо, прыватныя атракцыёны, бяспройгрышная латарэя ад клуба, салодкая вата і папкорн для дзетак.\nВялікую падзяку хочацца выказаць мясцовым жыхарам, якія дапамаглі падрыхтаваць пляцоўку для свята. Яны прарабілі вялікую працу, без iх мы бы не справіліся! Гэта Віктар ЛАЗАВІК і Анатоль СМАЛЬЦЕР.\nПадчас свята і пасля яго многія аднавяскоўцы падыходзілі да нас, дзякавалі, казалі, што даўно такога не было! Нам таксама было вельмі прыемна пачуць словы падзякі!\nІнэса БЯЖОК, загадчыца Валевачоўскім сельскім Домам культуры.\nФота Аксана Сачок\n44 разоў (а)


Не пад прымусам, а з радасцю | Настаўніцкая газета\n02.10.2018 - 10:58Дашкольная адукацыя\nЯк пашырыць сферу выкарыстання беларускай мовы ў дзіцячых садах? Як папулярызаваць яе сярод дзяцей, бацькоў, педагогаў? Гэтыя пытанні сталі асноўнымі падчас чарговага пасяджэння рэспубліканскага Савета кіраўнікоў устаноў дашкольнай адукацыі.\nМесцам сустрэчы членаў савета стаў Быхаўскі раён Магілёўскай вобласці. На працягу двух дзён загадчыкі дашкольных навучальных устаноў знаёміліся з вопытам папулярызацыі роднай мовы ў дзіцячых садах Прыдняпроўскага краю, абмяркоўвалі надзённыя тэмы па арганізацыі дзейнасці ў бягучым навучальным годзе.\nПа словах намесніка начальніка Галоўнага ўпраўлення агульнай сярэдняй, дашкольнай і спецыяльнай адукацыі — начальніка ўпраўлення дашкольнай адукацыі Міністэрства адукацыі Альбіны Давідовіч, педагагічным калектывам трэба імкнуцца да забеспячэння даступнасці навучання, бяспечных і здароўезберагальных умоў ва ўстановах, удасканалення якасці адукацыйнага працэсу.\n— Сёння па краіне ахоп дашкольнай адукацыяй дзяцей ва ўзросце пяці гадоў стапрацэнтны. Ва ўзросце ад трох да шасці гадоў — звыш 95 працэнтаў. Гэта адзін з лепшых паказчыкаў сярод краін СНД і Еўропы, — расказала Альбіна Леанідаўна.\nМіж тым актуальнай застаецца праблема забяспечанасці дзяцей месцамі ў дашкольных установах крокавай даступнасці. Яна вырашаецца будаўніцтвам новых дзіцячых садоў, а таксама ўкараненнем новых форм навучання. Паўсюдна павялічваецца колькасць сезонных пляцовак, прагулачных, вячэрніх, адаптацыйных груп, мацярынскіх школ, сямейных дзіцячых садоў.\nСёння доля беларускамоўных груп у дзіцячых садах краіны складае звыш 14 працэнтаў. У рускамоўных групах прадугледжаны гадзіны па развіцці маўлення на роднай мове. Міністэрства адукацыі рэкамендавала ўпраўленням па адукацыі на месцах пры пастаноўцы на ўлік дзяцей, якіх бацькі плануюць аддаць у дзіцячыя сады, адзначаць, на якой мове тыя хацелі б, каб іх дзіця атрымлівала адукацыю. Адметна, што напружанасці з выхавальнікамі, гатовымі працаваць у беларускамоўных групах, амаль няма.\nЯк заўважыў пасля прывітальных слоў начальнік галоўнага ўпраўлення па адукацыі аблвыканкама Уладзімір Рыжкоў, у Магілёўскай вобласці зараз дзейнічае 481 дашкольная ўстанова і паўсюдна прымаюцца меры па папулярызацыі беларускамоўнасці.\n— Адукацыйны працэс на беларускай мове ажыццяўляюць 155 дашкольных устаноў, ці 245 груп, з агульнай колькасцю звыш трох тысяч выхаванцаў. У асноўным гэтыя навучальныя ўстановы размешчаны ў сельскай мясцовасці. Аднак мы прымаем неабходныя меры для пашырэння сеткі беларускамоўных устаноў у гарадах. Сёлета адкрыта па адной беларускамоўнай групе ў яслях-садзе “Расінка” Асіповіч і яслях-садзе № 79 Магілёва. Асаблівая ўвага зараз удзяляецца павышэнню прафесійнага ўзроўню педагогаў па пытаннях лінгвістычнага і маўленчага развіцця выхаванцаў ва ўмовах двухмоўя, адметнасцей нацыянальна-культурнага фону, развіцця краіны на сучасным этапе, — паведаміла галоўны спецыяліст адпаведнага структурнага падраздзялення галоўнага ўпраўлення па адукацыі аблвыканкама Людміла Багноўская.\nУ кожным раёне Магілёўшчыны вядзецца актыўная работа па папулярызацыі беларускай мовы, далучэнні дзяцей да нацыянальных традыцый. Напрыклад, у Касцюковічах гэта робяць праз супрацоўніцтва з установамі культуры.\n— Мы цесна ўзаемадзейнічаем з дзіцячай бібліятэкай, краязнаўчым музеем, Домам рамёстваў, школай мастацтваў, музычнай школай. Так, супрацоўнікі раённых музеяў сумесна з выхавальнікамі займаюцца фарміраваннем у дашкольнікаў пачуццяў нацыянальнай прыналежнасці, павагі да сваёй Айчыны, любові да малой радзімы, далучэннем да этнакультурнай спадчыны. У рамках рэалізацыі інавацыйнага праекта “Укараненне мадэлі фарміравання грамадзянскай ідэнтычнасці навучэнцаў у рамках арганізацыі і дзейнасці рэгіянальных віртуальных музеяў” педагогі ясляў-сада № 2 райцэнтра стварылі рэгіянальны віртуальны музей, зместам якога з’яўляюцца аўтарскія наглядна-дыдактычныя матэрыялы, — расказала калегам метадыст Касцюковіцкага РВМК Валянціна Дзянісава.\nПа яе словах, вялікае значэнне па далучэнні выхаванцаў да беларускасці мае супрацоўніцтва з музычнай школай і сельскім Домам культуры. У дашкольных установах тут праводзяць сумесныя фальклорныя святы, кірмашы, тэатралізаваныя паказы. Падчас такіх мерапрыемстваў дзеці ўзбагачаюцца ведамі аб народных традыцыях і абрадах, гісторыі Беларусі.\nА вось у Шклоўскім раёне, акрамя далучэння малых да родных вытокаў, арганізавана сістэмная работа па фарміраванні ў дзяцей уяўленняў аб прафесіях сельскай гаспадаркі.\n— Праца на зямлі — гэта ганарова. Менавіта таму мы ўдзяляем шмат увагі рабоце па знаёмстве дзяцей з адпаведнымі прафесіямі. Выкарыстоўваем у асноўным метад праектавання. Так, у яслях-садзе № 10 аграгарадка Гавяды рэалізоўваецца доўгатэрміновы адукацыйны праект “Каб ад хлеба асалоду атрымаць — трэба шмат папрацаваць”. Яго мэта — фарміраванне ў дзяцей старэйшага дашкольнага ўзросту ўяўленняў пра работу іх бацькоў, сялянскую працу наогул, яе каштоўнасці і сацыяльную значнасць. Складзены педагогамі перспектыўны план работы быў рэалізаваны праз экскурсіі на малочную ферму, мехдвор, збожжасховішча, ферму, у поле. Дзеці пашырылі веды аб працы даярак, жывёлаводаў, пазнаёміліся з работай камбайнераў, механізатараў, вадзіцеляў, слесараў-рамонтнікаў і з іншымі прафесіямі, — расказала метадыст Шклоўскага РВМК Лілія Савіцкая.\nПрацягваецца гэтая дзейнасць у агульнаадукацыйных установах. У шклоўскіх школах функцыянуюць пяць профільных агракласаў, мясцовыя выпускнікі актыўна паступаюць у сельскагаспадарчыя УВА, а пасля вяртаюцца на на малую радзіму.\nКаб родная мова не была для дзяцей экзотыкай, сістэму работы па яе ўжыванні, укараненні і распаўсюджванні ў дашкольных установах наладзілі ў Быхаўскім раёне. Разам з выхавальнікамі дзеці наведваюць бібліятэкі, музеі, падарожнічаюць па гістарычных мясцінах. Падчас такіх мерапрыемстваў хлопчыкі і дзяўчынкі знаёмяцца з асноўнымі гістарычнымі падзеямі, мастацтвам краіны, народнымі святамі, дасягненнямі беларускага народа, славутымі землякамі. Вельмі пазнавальнымі для дзяцей з’яўляюцца сустрэчы з пісьменнікам, выдатнікам друку, заслужаным журналістам Беларускага Саюза журналістаў Мікалаем Уладзіміравічам Леўчанкам.\nДарэчы, дзейнасць па папулярызацыі роднай мовы некаторых быхаўскіх дашкольных устаноў была прэзентавана ўдзельнікам савета наглядна. Педагагічны калектыў ясляў-сада № 5 “Буслік” прадэманстраваў калегам вопыт работы па развіцці беларускага маўлення ў дзяцей з асаблівасцямі псіхафізічнага развіцця. У Баркалабаўскім дзіцячым садзе — сярэдняй школе прадставілі вынікі ўзаемадзеяння ўстаноў адукацыі і культуры, акцэнтавалі ўвагу прысутных на важнасці духоўна-маральнага выхавання падрастаючага пакалення на праваслаўных традыцыях і каштоўнасцях беларускага народа. А вось у яслях-садзе “Журавінка” райцэнтра гасцям паказалі віртуальны музей, створаны ў рамках інавацыйнага рэспубліканскага праекта.\nПадчас падвядзення вынікаў сустрэчы гаварылі пра тое, што родную мову нельга вывучыць пад прымусам. Яна павінна ўвайсці ў сэрца і думкі дзяцей непрыметна, лёгка. А для гэтага неабходна спалучаць формы работы, якія падштурхоўвалі б дзяцей да свядомага жадання запомніць новае беларускае слова ці яскравы паэтычны радок і падзяліцца радасцю свайго адкрыцця.\nФота Сяргея ЛЕЎЧАНКІ.


Вядомыя хмарачосы Нью-Ёрка: Трамп-таўар\nСусветна вядомы забудоўшчык, а таксама мільярдэр, шоўмэн, палітык і наогул бізнэсмэн «на ўсе рукі» - Дональд Трамп - прыйшоў да свайго росквіту дзякуючы вельмі ўмелай працы з нерухомасцю. Сёння пройдземся па яго спадчыне ў Нью-Ёрку. І хоць колькасць хмарачосаў, якія належаць яму толькі ў «Вялікім яблыку», не пералічыць па пальцах рукі, мы спынімся на адным, але самай знакавым як для самога бізнэсмэна, так і для горада ў цэлым.\nПерадгісторыя хмарачоса Трамп-таўар\nНью-Ёрк прызнана лічыцца усясьветным цэнтрам будынкі гмахаў. Менавіта сюды, у Даунтаун, заўсёды рваўся яшчэ з юных гадоў сам Дональд, які дапамагаў бацьку будаваць малоэтажные ўскраіны «Вялікага яблыка». Яго галавакружная кар'ера магла б стаць выдатным прыкладам для падручніка па паспяховым вядзенні бізнесу. Як бы там ні было, аднойчы яму пашчасціла купіць невялікі будынак прама на Пятай авеню, на той, што ў самым цэнтры Сусвету. Месца на ўчастку было дастаткова, каб пабудаваць хмарачос, пра які ён так даўно марыў. Бізнэсмэн да мозгу касцей, ён досыць лёгка знайшоў інвестыцыі і ў 1979 годзе пачаў будаўніцтва будынка Трамп-таўар.\nСваё першае сапраўды буйное дзецішча ён песьціў сам. Трамп ўласнаручна праектаваў дызайн будынка. Асабіста прыязджаў на будоўлю, каб кантраляваць працэс. Сам прапрацоўваў планіроўку памяшканняў, падбіраў многія матэрыялы для аздаблення, у тым ліку шыкоўны мармур, якім зараз так славіцца гэты будынак. Бліжэй да заканчэння будаўніцтва, у 1983 годзе, ён замовіў рэкламную кампанію такога размаху, што ўмудрыўся 12 разоў павышаць цэны на цудоўныя апартаменты ў сваім хмарачосе. І ўсё роўна нью-ёркскія багацеі куплялі кватэры ў яго распіяренных на ўвесь свет хмарачосе Трамп-таўар.\nВерхнія тры паверхі, згодна з планам будынка, былі адведзены пад яго асабістыя апартаменты. Гэта месца за больш чым трыццаць гадоў існавання ўжо абрасло легендамі. Трамп, як сапраўдны мільярдэр, любіць акружаць сябе раскошай. Яго пентхаус ва ўласным хмарачосе падобны на палац французскіх каралёў. Аздабленне золатам і дыяментамі прадметаў інтэр'еру - гэта фірмовы почырк гаспадара раскошных апартаментаў.\nУ самыя цяжкія часы, у пачатку 90-х, калі крызіс з падаткамі на нерухомасць ледзь не разваліў ўсю яго шматмільярдную імперыю, ён не прадаў свой Трамп-таўар і цудоўны пентхаус, які займае цэлых тры паверхі. Хоць з малатка сышлі і яго ўласная авіякампанія, і шматлікія смачныя кавалкі благаславёныя амерыканскіх зямель пад забудову новымі вышынныя дамы. Свой дом ён ўтрымаў на плаву. Зараз аналітыкі ацэньваюць кошт яго апартаментаў у 50 мільёнаў даляраў. Пентхаус ўваходзіць у спіс самых дарагіх кватэр Нью-Ёрка.\nЯго імя ўжо даўно стала сусветна вядомым брэндам. Пачатак гэтаму быў пакладзены менавіта стварэннем хмарачоса Трамп-таўар. З тых часоў ён пабудаваў мноства найпрыгажэйшых будынкаў у многіх кутках зямлі. Зараз за тое, каб будаваць хмарачосы з яго імем на фасадзе, ці ледзь не б'юцца многія азіяцкія кампаніі. А ён працягвае здзіўляць сваіх прыхільнікаў усё новымі дзівацтвамі. Як вядома, гэты сапраўды медыйны чалавек вырашыў падацца ў вялікую палітыку, удзельнічаючы ў перадвыбарнай прэзідэнцкай гонцы ў ЗША.\nЗавяршаючы гэты кароткі агляд творчасці вялікага чалавека, які заваяваў амерыканскую мару, варта дадаць пару слоў аб працягу яго кар'еры. Крызіс пачатку 90-х, які ледзь не ўтапіў гэтага бізнес-працаўніка, зрабіў яго па-сапраўднаму моцным чалавекам. Дзякуючы тым выпрабаванням, ён не толькі зноў змог заваяваць будаўнічы рынак, але і стварыць мноства прыгожых хмарачосаў, у тым ліку ў любімым Нью-Ёрку. Да прыкладу, шыкоўная будыніна з імем Трамп-Уорлд-Таўэр.\nГэты амбіцыйны праект сапраўды дзівіць уяўленне. Нягледзячы на магутнае супраціў уладальнікаў суседніх будынкаў, ён здолеў паставіць свой самы высокі цалкам жылы хмарачос. Так Манхэтэн набыў стыльнае будынак, а свет - яшчэ адзін рэкорд будаўніцтва высотак.\nІльінскі сквер у Маскве\nЦі ёсць заапарк у Валгаградзе?\nЗеленогорск парк культуры і адпачынку: фота, апісанне і славутасці\nЛандшафтны парк "Зуеўскі": фота, водгукі, як дабрацца\nАнтрапагенныя фактары: прыклады. Што такое антрапагенны фактар?\nЯк зрабіць манок на казулю сваімі рукамі?\nЗамшавая абутак - статус і прыгажосць\nRoyal Oasis Naama Bay Hotel Resort 4 *: водгукі турыстаў і фота\nШто рабіць? У інтэрнэце няма гуку. вырашаем праблему\nПалевы падмурак: плюсы і мінусы. Водгукі аб палевага падмурка\nНа якія пытанні адказвае падлягае? вызначэнне падлягае\nБайка Крылова "Шчупак і кот". Шлях да сябе\nХалоднакатаная сталь: характарыстыкі, асаблівасці, прымяненне\nРэзідэнтную парковачнае дазвол: рэестр, афармленне, падаўжэнне і аплата\nЯкое паходжанне і значэнне імя Тея\nПравільная пасадка суніцы насеннем дазваляе атрымаць якасную расаду\nДзяржаўны акадэмічны Малы тэатр Расіі: рэпертуар і акцёры\nRobert Burns (віскі): апісанне, віды, склад і водгукі


Алькова – гл. арт. Алькоў\nАлькоў – памяшканне або частка яго (звычайна ў выглядзе прамавугольнай цi паўкруглай нiшы) у сядзiбных дамах i палацах 18 - пач. 20 ст., вызначанае як спальнае месца. У большасцi выпадкаў не асвятлялася. Аздаблялi А. шпалерамi, размалёукамi, стукавай ляп¬нiнай (палацы ў Нясвiжы, в. Paдзi¬вiлiмонты Клецкага р-на i iнш.). А., як i алькежы развiлiся з жылых камор сядзiбных дамоў 16-17 ст. Прачытаць\nАльтанка – летняя дэкарыраваная паркавая пабудова каркаснай канструкцыi для адпачынку, сховiшча ад непагадзi. Часцей драўляная цi мураваная, была абавязковым архiтэктурным кампанентам рэгулярнага парку панскiх сядзiб. Звычайна размяшчалася ў маляўнiчай яго частцы, паблiзу paкi, возера цi штучнага вадаёму. Най¬большае пашырэнне на Беларусi мела ў 18 ст. у пейзажах i рэгулярных парках стыляў барока i класiцызму. Часцей мела выгляд ратонды (квадратнай, 8-граннай, круглай у плане), завершанай шатровым або купа ... Прачытаць\nАляксей – прысвятак у нapoдным календары (адзначаўся 17 caкaвiкa с. ст.). У гэты цёплы веснавы дзень (таму называлi яшчэ А. цёплы, веснавы) чакалi прылёту буслоў, у некаторых рэгiёнах пачыналi сеяць лён, авёс (“Аляксей coxi чэша, хамуты строе”). У прырэчных вёсках А. лiчыўся днём рыбалова, калi дазвалялася рамантаваць ceткi (“Аляксей сецi садзiць, лодкi смалiць”). Бортнікi на А. падглядалi пчол: “На цёплага Аляксея рыба iдзе на нераст, карова на верас, а бортнiк на хвою”. Прачытаць\nАмеці – дробная салома, каласы, мякi¬на, што застаюцца пасля малацьбы i веяння збожжа. Лакальная назва амецце. Ужываюцца на корм жывёле ў запараным выглядзе. Прачытаць\nАмулет – рэч, якую прымхлiвыя людзi насiлi на целе i якой прыпiсвалi магiчныя ўласцiвасцi: здольнасць адводзiць хва¬робу, бяду, засцерагаць ад варожых чараў. Вера ў сiлу А. узнiкла ў сувязi з першабытнай магiяй i фетышызмам, але як перажытaк захавалася да нашых дзён. Гл. таксама Талісман. Прачытаць\nАнамастыка – раздзел мовазнаўства, што вывучае паходжанне, структуру i функцыянiраванне ўласных iмён i назваў. Уключае антрапанiмiку, тапанiмiку (падзяляецца на айканiмiку, гiдраніміку, мiкратапанiмiку), этнанiмiку. Уключае таксама тэанiмiку, заанiмiку i iнш., што вывучаюць адпаведна ўласныя iмёны багоў i мiфалагiчных iстот (Пярун, Лясун, Вадзянiк), клiчкi жывёл (Жучка, Лыска) . Анамастычны матэрыял - своеасаблiвы хавальнiк шматлiкiх, часта не зафiксаваных iнш. крынiцамi фактаў гісторыі, культуры, мовы народ ... Прачытаць\nАнгоб – гл. арт. Ангобная размалёўка\nАнгобная размалёўка – аздабленне керамiчных вырабаў вадкім растворам тонка змолатай глiны iншага колеру. На¬носяць пэндзлем, пульверызатарам, палiваннем на сыры, высушаны цi абпалены выраб (посуд, кафлю, дроб-ную пластыку), якi пакрываюць празрыстай палiвай, потым абпальваюць. На Беларусi вядома з 12 ст. (ганчарны посуд, керамiчнын плiткi, дробная пластыка з раскопак Гродна, Пiнска, Турава, Навагрудка, Полацка). У гарад¬cкім ганчарстве дасягнула росквіту ў 17 -18 ст.: сталовы посуд аздаблялi канцэнтрычнымi колцамi, з ... Прачытаць\nАндарак – паясное адзенне бел. жан¬чын - спаднiца з шарсцяной цi паўшарсцяной саматканкi ў клетку або ў падоўжныя цi папярочныя палосы. Лакальная назва даматкан, сукня. Шылі з 3-5 полак, вытканых у 2 - 3 нiты. Малюнак утвараўся на вохрыстаружовым, вiшнёвым, сiнiм, зялёным, серабрыста-белым, чорным фоне тканіны. Часта дадатковымі элементамі дэкору служылi запрасаваныя складкі, вышыўка, нашыўкi карункавых тасёмак, стужак. У канцы 19 – пач. 20 ст. найбольш распаўсюджанымi былі клятчастыя А. (чырвона-чорныя ... Прачытаць


Читать онлайн - Белаяр Сяргей. Заклад | Электронная библиотека e-libra.ru\nБелаяр Сяргей. Заклад читать онлайн\nНа главную » Белаяр Сяргей » Заклад.\nЧитать онлайн Заклад. Белаяр Сяргей.\n— Здзелка ёсць здзелка! Думаць трэба было да таго, як распісвацца!.. І дзе вы маеце намер узяць самагон і траўку? Я ж — манапаліст!\nБуравікам спатрэбіўся некаторы час на тое, каб асэнсаваць сказанае і знайсці выхад:\n— Мы выкупім свае душы за паслугі!\n— Цікавая прапанова! Тым больш правільная, што прапанаваць вам больш няма чаго... Дайце падумаць!\nПаўза доўжылася некалькі хвілін.\n— Добра, аднак цана для кожнага з вас будзе індывідуальнай. Што канкрэтна i каму рабіць, я вызначу пазней!\nБуравікам не заставалася нічога іншага, як моўчкі пайсці.\n— І што ты збіраешся запатрабаваць ад іх?\n— Прабач, Кгін, ты мне сябар, але адкрыць карты я не магу — гэта можа паўплываць на вынік закладу! Без крыўд?\n— Любарт, яшчэ адна душа?\n— Цэлыя дзве! Я быў у аранжарэі!\n— І як жа табе ўдалося атрымаць подпіс прафесара Эйсманда?.. Ты спакойна можаш казаць пры Кгіне — у мяне ад яго таямніц няма!\n— Я падсунуў пагадненне ў тэчку з паперамі на подпіс!\n— І прафесар Эйсманд па адвечнай сваёй неўважлівасці яго завізіраваў?.. Спрытна! Махлярства ў чыстым выглядзе!\n— Гэтая душа не лічыцца! — збунтаваўся галоўны механік.\n— Вось ужо дудкі! Ніякіх дадатковых умоў ты не агучваў, Кгін! Душа ў мяне, а якім шляхам яна атрыманая, не важна! Ці ты хочаш прызнаць сябе пераможаным?\nКгін Мажэйка паматаў галавой і пашкадаваў аб тым, што наогул даў згоду на заклад.\nТаўтвоіш Кандрашэвіч забраў пагадненне і сунуў яго ў тэчку, якая з кожнай гадзінай таўсцела. Задаволеная ўсмешка не сыходзіла з яго твару.\n— А табе хопіць самагону і папярос, каб разлічыцца за ўсе душы? — злараднасць аказалася не такім ужо і дрэнным пачуццём.\n— Вядома не!\n— І як ты збіраешся выходзіць са становішча?\n— Я прапаную людзям куды больш каштоўную альтэрнатыву! Тое, што трэба і моцным, і слабым, і разумным, і дурням!\n— Не кажы загадкамі!\n— Ты ўсё ўбачыш сам, Кгін, з часам!\nПад канец другога дня інжынеру-геліяэнергетыку належала амаль палова душ каланістаў. Праўда, Кгін Мажэйка моцна сумняваўся ў тым, што гэта дапаможа стаць мэрам.\n— Людзі любяць, калі ім плацяць! Асабліва за тое, чаго ў іх няма!.. Гэта ж ніякая ні душа, проста звычайны аркуш паперы. І за кожны такі аркуш людзі атрымліваюць тое, што мае для іх куды большую каштоўнасць!\n— Таўтвоіш, я заплюшчваю вочы на тое, што ты гоніш самагон і вырошчваеш марыхуану, каланістам часам трэба расслабляцца, аднак зараз ты разбураеш грамадскія асновы і расхістваеш дысцыпліну!\n— Нават так? — інжынер-геліяэнергетык пастараўся надаць твару максімальна нявінны выраз.\n— Таўтвоіш, не прыдурвайся, ты ж выдатна разумееш, што я маю на ўвазе! — зайграў жаўлакамі Лювер Вегер.\n— Гэта ўсяго толькі іх уяўленне. Пагадненне мае каштоўнасць толькі таму, што некаторыя ў яго вераць!\n— Мне б не хацелася страціць такога спецыяліста!\n— Не страціце!\nНа гэтым аўдыенцыя была скончаная.\nПры сустрэчы з галоўным механікам, інжынер-геліяэнергетык не прамінуў распавесці аб размове з Люверам Вегерам.\n— Мэр у курсе, што ты збіраешся звергнуць яго?\n— Адкуль? Пра гэта ж ведаем толькі мы з табой! Ці не толькі?\n— Сябрам такое не кажуць!\n— Прабач! А ты прадасі мне сваю душу? Яна стане ўпрыгожваннем маёй калекцыі!\n— Нават не мар пра гэта, Таўтвоіш! Маю душу ты не атрымаеш!\n— Што зробіш? Душа, ёсць яна ці не, — мая ўласнасць, і я не адчуваю ні найменшага жадання з ёй расстацца! Нават за ўвесь твой самагон і папяросы!.. Мне трэба працаваць — адзін з ровераў зламаўся!\n— Як вызвалішся, заходзь!\nСкончыць рамонт атрымалася толькі а пятай гадзіне вечара. Да гэтага часу калонія нагадвала вар’яцкі дом. Хтосьці імкнуўся прадаць сваю душу, хтосьці — наадварот. На пабягушках у Таўтвоіша Кандрашэвіча цяпер былі трое — тэхнік, адзін з вадзіцеляў і медсястра. Візкгірду Юндзіле і Міраславе Кіндзяк здавалася, што яны змогуць зарабіць на мітусні, і не ўгразнуць у ёй самі. Інжынер-геліяэнергетык іх душы не купляў.\nНа шляху да жылога блока інжынера-геліяэнергетыка Юндзіла і Кіндзяк спыталіся ў Кгіна Мажэйкі пра патэнцыйную выгоду.\nТаўтвоіш Кандрашэвіч займаўся упарадкаваннем пагадненняў па зразумелай аднаму яму схеме.\n— Хочаш ведаць, колькі ў мяне душ?\n— Не цягні ката за хвост! — Кгін Мажэйка падрыхтаваўся пачуць дрэнную навіну. Словы інжынера-геліяэнергетыка ледзь не выбілі глебу ў яго з-пад ног.\n— Амаль восемдзесят працэнтаў!\n— Яшчэ рана! Віншаваць можна будзе толькі пасля таго, як я пачну другую фазу! А яшчэ лепш, калі да мяне пачнуць звяртацца «спадар мэр»! Мэр Кандрашэвіч... Гучыць?\nМіж волі Кгін Мажэйка здрыгануўся. Таўтвоіш Кандрашэвіч змяняўся проста на вачах. І ні ў лепшы бок.\n— Я, мабыць, пайду. У мяне праца.\n— Убачымся пазней!\nУвечары адбыўся няшчасны выпадак. Дзверы шлюза чамусьці не адкрыліся, а сувязь у скафандры Малха Вільчуры не працавала. Геолаг стукаў па дзвярах, пакуль не скончыўся кісларод.\n— Не падабаецца мне гэта супадзенне! — сказала Дабрава Бутвіл. — Геолагу некалькі разоў прапаноўвалі прадаць душу — спачатку Ванібутовіч, а затым Юндзіла і Кіндзяк, потым да яго падыходзіў Альгерд Будрын... І вось смерць ад асфіксіі!\nГ алоўны механік не стаў каментаваць словы медыка. Каб вылучаць супраць каго-небудзь абвінавачванні, трэба мець доказы. Буравікі маглі гаварыць з геолагам пра што заўгодна.\n— Я не магу зразумець, што здарылася з Таўтвоішам — раней ён мне праходу не даваў, а зараз нават не глядзіць у мой бок!\n— У Таўтвоіша спраў па горла — ён скупляе душы.\n— Ты не ведаеш, навошта яму гэта?\n— Магу толькі здагадвацца.\n— Калі даведаешся, падзяліся. Мне здаецца, уся гэтая задума з купляй душ затуляе нешта іншае!\n— Скажу! — пакінуўшы медпункт, Кгін Мажэйка адправіўся ў жылы блок. Таўтвоіша Кандрашэвіча ён там не заспеў. Не было таварыша і ў тэхнічным модулі.\n— У бібліятэцы сядзіць! — кінуў электрык, які праходзіў міма.\n— Дзякуй, Еўгард!\nКампанію інжынеру-энергетыку складалі пяцёра буравікоў на чале з Альгердам Будрынам. Убачыўшы галоўнага механіка, змрочныя здаравякі моўчкі рушылі ў яго бок.\n— Усё ў парадку!\n— Я бачу, ты абзавёўся аховай, Таўтвоіш!\n— Ды вось дайшло да таго, што даводзіцца думаць пра ўласную бяспеку. Некалькі чалавек спрабавалі адабраць у мяне пагадненні сілай.\nІнжынер-геліяэнергетык зусім не выглядаў напалоханым. Хутчэй задаволеным.\n— І ты папрасіў хлопцаў пабыць тваімі целаахоўнікамі?\n— Нешта накшталт таго, — Таўтвоіш Кандрашэвіч адклаў томік Ніцшэ і пахваліўся: — Засталося толькі паўтара дзясятка чалавек.\n— Малайчына! Бачу, для таго, каб займацца скупкай душ, зусім не абавязкова быць Д’яблам!.. Чуў, што здарылася з Вільчурам?\n— Страшная смерць. Малху не варта было выходзіць вонкі, не праверыўшы сувязь. Месяц не трывае няўважлівасці.\nНа тварах буравікоў не таргануўся ніводны мускул.\n— Пяць з паловай гадоў у калоніі, і такая прыкрая дробязь... — паківаў галавой Таўтвоіш Кандрашэвіч. — Урок усім нам. Усё ж мы пакуль чужыя ў Космасе... Памянём?\nАльгерд Будрын дагаджаючы дастаў з-пад стала бутэльку з каламутнай вадкасцю.\n— За заўчасна пайшоўшага ад нас Малха Вільчуру! Ён быў добрым чалавекам.\nСамагон апёк стрававод і распаленай лавай праліўся ў страўнік.\n— Ён прадаў табе душу?\n— На жаль, не. Аднак так нават лепш.\n— Чым гэта?\n— Пакуль не магу сказаць... Яшчэ? Для рэлаксацыі.\n— Хочаш напаіць мяне, каб я падпісаў пагадненне?\n— Як ты мог такое падумаць, Кгін? Проста прапанаваў выпіць старому сябру.\n— Не сёння!\n— Як хочаш, — Таўтвоіш Кандрашэвіч нядбайна паварушыў пальцамі, і самагон знік. А вось выраз ліслівага чакання на тварах буравікоў нікуды не дзеўся.\n— Бачу, яны беспярэчна табе падпарадкоўваюцца. Дазволь пацікавіцца, як табе ўдалося завербаваць іх? Вы ж ніколі не ладзілі.\n— Я даў ім самы салодкі з наркотыкаў — уладу... Любы чалавек мае канчатковай мэтай зусім не задавальненне, кар’еру або размнажэнне, а магутнасць, уладу. Наша жыццё — гэта бясконцая барацьба за ўладу, дзе ўсе дзеянні ёсць толькі сродкі для ўстанаўлення адносін панавання і падпарадкавання.\n— І якой жа ўладай ты мог надзяліць буравікоў?\n— Правам распараджацца душамі... Памятаеш, ты пытаўся, які мой план?.. Я скажу табе: улада праз уладу!\nЗ’явіўся намеснік мэра і размова спынілася.\n— Кгін Мажэйка, спадар мэр просіць цябе зайсці.\n— Просьба мэра падобна на загад. Паспяшайся, Кгін.\nГалоўны механік пакрочыў услед за Білмінам Гедзем.\n— Дазвольце? — пастукаўшы косткамі пальцаў па пластыку, спытаў Кгін Мажэйка.\n— Заходзь, сядай! Гарбаты?\n— Не, дзякую! Перад сном не п’ю.\n— А я вось вып’ю, — Лювер Вегер дробнымі глыткамі выпіў паўкубка, і толькі пасля гэтага сказаў: — Што адбываецца, Кгін? Толькі не кажы мне, што Кандрашэвіч проста калекцыяніруе душы.\n— А з чаго вы вырашылі, што я змагу адказаць?\n— Вы ж лепшыя сябры. Ты не можаш не ведаць.\nПавісла паўза. Галоўны механік разважаў, ці правільна будзе распавесці мэру пра заклад. Усё ж справа ў першую чаргу тычылася менавіта яго.\n— Ён не падзяліўся са мной сваімі планамі, — нарэшце выціснуў Кгін Мажэйка.\n— Я чакаў ад цябе іншага адказу, Кгін.\nНечакана галоўны механік адчуў сябе вінаватым. Як быццам ён здрадзіў Вегеру. З іншага боку, інжынер-геліяэнергетык сапраўды нічога яму не сказаў. Фраза пра ўладу праз уладу нічога не значыць.\n— Я магу загадаць табе казаць, але нешта мне падказвае, што гэтым я нічога не даб’юся!.. Колькі вы сябруеце?\n— Амаль дваццаць гадоў.\n— Сур’ёзны тэрмін. Ты можаш ісці. Пачакай... Шмат яму яшчэ?\n— Пятнаццаць, спадар мэр.\nРаніца пятніцы сустрэла галоўнага механіка навіной аб тым, што Дабрава Бутвіл прадала сваю душу. Здзіўленне Кгіна Мажэйкі было настолькі моцным, што ён адразу ж адправіўся да медыка.\n— Я не магу паверыць, што ты падпісала гэта чортавае пагадненне.\n— У мяне не было іншага выйсця.\n— Выбар ёсць заўсёды, — закрычаў галоўны механік.\n— Толькі ні гэтым разам...\nТужлівыя ноткі ў голасе Бутвіл прымусілі Кгіна Мажэйку спытаць:\nНіжняя губа медыка задрыжала, а затым Дабрава расплакалася.\n— Ты чаго? Не трэба! — галоўны механік прыціснуў жанчыну да сябе. — Што такое?\n— Гэта ўсё... Будрын... і яго... баевікі! Яны прыйшлі... і сказалі... калі не прадам душу... з Любавай можа адбыцца... няшчасны выпадак...\n— Што? — вочы галоўнага механіка палезлі на лоб. Чаго-чаго, а падобнага прызнання Кгін Мажэйка ніяк не чакаў.\n— Я паставіла подпіс...\nКулакі галоўнага інжынера самі па сабе сціснуліся. Падобна на тое,\nшто Кандрашэвіч зайшоў занадта далёка.\n— Я баялася... за дачку. Прабач.\n— Ты ўсё зрабіла правільна. Не бойся — я не дам вас у крыўду.\n— Але буравікі...\n— Выпі супакойлівы сродак, паляжы, а мне трэба пагаварыць з Кандрашэвічам. Час з гэтым канчаць.\n— Кгін, я цябе прашу — не лезь! Гэта страшныя людзі.\n— Усё будзе добра, — галоўны механік выйшаў з медпункта, ледзь стрымліваючы злосць. Ёсць межы, якія пераходзіць нельга.\n— Кгін, не хочаш прадаць душу?\n— Пайшоў прэч! — Кгін Мажэйка быў гатовы разарваць тэхніка.\n— Як бы не давялося шкадаваць пра свае словы.\nЛюбарт Ванібутовіч паспяшаўся збегчы.\n— Таўтвоіш, якога чорта ты вытвараеш? — не зважаючы на мацакоў, накінуўся на інжынера-геліяэнергетыка галоўны механік.\nБудрын і яго галаварэзы рэзка падаліся наперад. Пагляды буравікоў былі далёка не сяброўскімі.\n— Гэй, гэй, гэй! Прытрымай коней, Кгін! Тое, што ты мне сябар, зусім не азначае, што ты можаш урывацца ў мой жылы блок.\n— Будрын заявіўся да Дабравы пасярод ночы і, пагражаючы згвалтаваць яе дачку, прымусіў падпісаць пагадненне.\n— Альгерд, гэта праўда? — узняў бровы Кандрашэвіч.\n— Брахня! Яна сама прыйшла да нас і прапанавала душу.\n— Ах ты, вырадак! Выходзіць, яна хлусіць?\nЧацвёра буравікоў з цяжкасцю ўтрымлівалі галоўнага механіка. Не маючы магчымасці дацягнуцца да Будрына, Кгін Мажэйка лаяўся і праклінаў яго.\n— Супакойся, Кгін! — запатрабаваў Таўтвоіш Кандрашэвіч. — У мяне няма падстаў не давяраць маім хлопцам.\n— Дабрава магла прыдумаць і не такое.\n— Але навошта? — разгублены галоўны механік перастаў вырывацца і здзіўлена ўтаропіўся на інжынера-геліяэнергетыка.\n— Мне адкуль ведаць? Ці мала што прыйшло ў галаву ўдаве.\n— Я табе не веру!\n— І што мне цяпер загадаеш рабіць?\nАхінула агіда. Невытлумачальная. Такая моцная, што валіла з ног.\n— Адпусціце мяне!\nБуравікі павярнулі галовы да Таўтвоіша Кандрашэвіча. Інжынер-геліяэнергетык кіўнуў.\n— Я прызнаю сябе пераможаным.\n— Паўтары! — загадаў Таўтвоіш Кандрашэвіч, хоць і ў першы раз выдатна чуў.\n— Ты выйграў!\n— Э, не! Так не пойдзе — гэта будзе паўперамога.\n— Якая розніца? — раззлаваўся галоўны механік.\nБуравікі падступіліся бліжэй.\n— Кгін, ты пазбаўляеш мяне маральнага задавальнення і прымушаеш адчуваць сябе непаўнавартасным. Я адпрэчваю тваю прапанову — давай давядзём пачатае да канца. Трэба ўмець прайграваць.\n— Твая праўда! — жылы блок Кгін Мажэйка пакінуў, адчуваючы сябе нібы расціснутым лімонам.\n— А зараз не хочаш прадаць душу? — спыніў галоўнага механіка ля склада гелія-3 тэхнік.\nЗамест адказу Кгін Мажэйка спытаў:\n— Навошта ты гэта робіш, Любарт?\n— Таўтвоіш дае мне самагон і траўку.\n— Павінна быць нешта яшчэ? — здзівіўся Любарт Ванібутовіч. — Паслухай, Кгін, прадай мне душу. Таўтвоіш абяцаў за яе бонус у дзесяціразовым памеры. Больш толькі за душу Вегера.\n— Дзесяць літраў і сто папярос... Як мала каштуе чалавек. Мая душа не прадаецца — так можаш і перадаць Таўтвоішу.\n— Я падзялюся з табой самагонам і траўкай — дам табе дваццаць працэнтаў.\n— Трыццаць. Гэта вельмі выгадная прапанова.\n— Не! — Кгін Мажэйка адштурхнуў Ванібутовіча, каб вызваліць дарогу.\n— Малх Вільчура таксама не хацеў прадаваць душу, і дзе ён зараз?\n— Што? — галоўны механік рэзка спыніўся і павярнуўся.\n— Твая душа каштоўная, але не неацэнная. А смяротнасць у космасе высокая...\n— Ты мне пагражаеш? — здзівіўся Кгін Мажэйка. Любарт Ванібутовіч быў ледзь не самым ціхім чалавекам у калоніі.\n— Разумнейшыя за цябе даўно пазбавіліся ад душы.\nНекалькі імгненняў галоўны механік з нянавісцю глядзеў на тэхніка, а затым накіраваўся ў медпункт. На сценах раз-пораз трапляўся зроблены па трафарэце надпіс: «Вегера — у адстаўку!».\n— Жывы! — Дабрава Бутвіл кінулася на шыю Кгіну Мажэйку.\n— Ты чаго? Не трэба плакаць. — медык кіўнула і выцерла слёзы. — Кандрашэвіч усё адмаўляе.\n— Бог з ім! Я прашу цябе — не лезь. Калі ласка.\n— Прапануеш мне не заўважаць гнюсоты? Я так не магу. Таму іду да Вегера.\nПа шчоках Бутвіл зноў пакаціліся слёзы. Словы галоўнага механіка спалохалі яе яшчэ мацней.\n— Мэр так гэтага не пакіне... Любарт?.. Падслухоўваеш пад дзвярыма?\nТэхнік кінуўся бегчы. Даганяць яго Кгін Мажэйка не стаў. Замест гэтага\nпайшоў да блока Вегера.\nПрыкладна на паўдарогі да мэра галоўнага механіка спынілі тры вадзіцелі.\n— Людзі супраць таго, каб ты кантактаваў з Вегерам. — сказаў Візкгірд Юндзіла. Яго таварышы закачалі галовамі.\n— Г эта вы, ці што?\n— І мы таксама.\n— Зараз жа прапусціце мяне!\n— Табе няма чаго ісці да Вегера. — вадзіцелі расхінулі курткі, паказаўшы пад рамянямі гаечныя ключы.\n— Хлопцы, вы чаго — абкурыліся? Або Кандрашэвіч наліў няякаснай самагонкі?\n— Хочам атрымаць свае душы назад, — патлумачыў Візкгірд Юндзіла.\n— Таўтвоіш загадаў вам не пускаць мяне?!\n— Г эта толькі адна з яго ўмоў.\n— І вы станеце яго слухаць?\n— Да таго часу, пакуль не вернем свае душы. Сыходзь, Кгін, мы не хочам біць цябе.\n— Але, калі прыйдзецца, вагацца не будзеце... Буравікоў Кандрашэвіч прымусіў тым жа спосабам?\n— І не толькі іх. Ідзі!\nШанцаў справіцца з трыма вадзіцелямі ў галоўнага механіка не было ніякіх, і Кгін Мажэйка адступіў.\nВярнуўшыся ў жылы блок, галоўны механік знайшоў на стале пагадненне — на аркушы заставалася толькі падставіць подпіс. Кгін Мажэйка вылаяўся і, скамячыўшы паперу, шпурнуў яе на падлогу. Пасля чаго набраў код мэра. Перагаворная прылада не працавала.\nЗдагадацца, чыіх гэта рук справа, было не цяжка.\nГалоўны механік пачаў асэнсоўваць сітуацыю. Нават калі выказаць здагадку, што не ўсе каланісты захочуць вярнуць душы, колькасць тых, каму Таўтвоіш Кандрашэвіч мог загадваць, была немалой.\nАдчуўшы вострае жаданне параіцца з Дабравай Бутвіл, Кгін Мажэйка накіраваўся ў медпункт. За галоўным механікам увязаўся Альгерд Будрын у суправаджэнні яшчэ аднаго буравіка. Праз некаторы час да іх далучыліся яшчэ двое.\nЛя дзвярэй сталовай сабраўся натоўп. Цалкам голы кухар нагадваў сабаку.\n— Што тут адбываецца? — расштурхнуўшы разявак, спытаў Кгін Мажэйка.\n— Кандрашэвіч аддаў Ромуту Сімаку права на валоданне душой Доўнара Картыніча, і цяпер садоўнік адыгрываецца за мінулыя крыўды, — растлумачыў Дуят Драмашка.\n— Ты чаго? — нахмурыўся Ромут Сімак, калі галоўны механік схапіў яго за плячо і павярнуў да сабе.\n— І не падумаю! Мне яшчэ трэба выкупіць у Таўтвоіша Кандрашэвіча сваю душу. Не выканаю ўмоў — не атрымаю пагаднення.\nВочы Кгіна Мажэйкі пачалі налівацца крывёю. Перамагчы спакусу даць па твары садоўніку аказалася няпроста.\n— А вы чаго не спыніце гэты балаган? — галоўны механік абвёў позіркам натоўп.\n— Умяшаемся, не відаць нам сваіх душ! — падаў голас Кібарт Даманчук.\nКгін Мажэйка скрыгатнуў зубамі і, злосным голасам пацікавіўся:\n— А да гэтага дня гэтыя самыя душы вам былі не патрэбныя?\nКаланісты маўчалі, толькі Доўнар Картыніч працягваў брахаць і падымаць нагу. Ніхто не адважыўся глядзець галоўнаму механіку ў вочы.\n— Захацелі дармаўшчыны, а цяпер задумаліся аб вечным?\n— А ты нас не саромь, Кгін! Тое, што ты не прадаў душу, яшчэ не азначае, што ты можаш загадваць нам. Не зграшыўшы, не пакаешся.\n— Вось як ты загаварыў, Ромут... З-за чаго ж ты не быў такім правільным раней?\n— Кгін, не перашкаджай людзям адпрацоўваць даўгі.\n— Мала ці што можа здарыцца.\nГледзячы ў вочы Альгерда Бутрына, Кгін Мажэйка нечакана зразумеў, на чыім сумленні смерць геолага.\n— Вяртайся да ровераў — там тваё месца!\nДа парады буравіка галоўны механік не прыслухаўся.\n— А мне пляваць, што Вегер забараніў! — шалеў каля шлюза Гоід Аўдошка. — Я павінен выйсці вонкі.\n— Даследаваннямі рэгаліту можна заняцца і пазней, — спрабаваў абразуміць геолага намеснік мэра.\n— Да Д’ябла даследаванні! Я выкупляю душу!\nБілмін Гедзь цяжка ўздыхнуў і саступіў убок.\nАдчуваючы спінай непрыязныя погляды буравікоў, Кгін Мажэйка ўмешвацца не стаў.\n— Дабрава, твая перагаворная прылада працуе?\n— З раніцы працавала... Зараз праверу. А што?\n— Да Вегера мяне не пускаюць, а мая зламалася. І менавіта ў той момант, калі яна вельмі патрабуецца.\n— І мая не працуе!.. Думаеш, гэта неяк звязана з Таўтвоішам Кандрашэвічам?\n— Мне вельмі моцна хочацца сказаць «не»!.. А ты чаго такая бледная?\n— У калоніі становіцца неспакойна. Паўгадзіны таму павесіўся Гаіла Давіскіба.\n— Кажуць, што гэта здарылася пасля таго, як Таўтвоіш Кандрашэвіч спаліў яго пагадненне.\n— І Гаіла вырашыў, што цяпер яму нізашто не вярнуць душу...\n— Перадсмяротнай запіскі не знайшлі, — нагадала медык.\n— Няцяжка здагадацца. У што ж ты ператвараеш калонію, Таўтвоіш?\n— Дзе Любава?\n— Я папрасіла суседку за ёй прыгледзець.\n— Ты ёй давяраеш?\n— Ты думаеш?..\n— Яна таксама хоча вярнуць прададзеную душу, — медык заціснула рукой рот. — Я бягу да яе!\n— Куды там, — Дабрава Бутвіл выскачыла з медпункта і панеслася ў напрамку жылых блокаў.\n— Няласкава ж ты абыходзішся з жанчынамі, — зарагатаў Альгерд Будрын. Следам заржалі астатнія буравікі. — Табе варта было б павучыцца, а то яны ўсе так і будуць ад цябе бегаць.\nПраігнараваўшы здаравяка, галоўны механік заспяшаўся за медыкам. Буравікі не засталіся на месцы.\nНі Дабравы, ні Любавы ў жылым блоку не аказалася.\n— Не ведаю, — паглядзеўшы на буравікоў, адказала Алеся Атрышка.\nКгін Мажэйка зразумеў, што ў прысутнасці банды Будрына бібліятэкар не\nскажа ні слова. Не было сэнсу прасіць яе звязацца з Вегерам.\nКгін Мажэйка адправіўся да Таўтвоіша Кандрашэвіча.\nАхоўнікаў у інжынера-геліяэнергетыка дадалося — у жылым блоку было не праціснуцца.\n— Ад таго, як хутка ты выканаеш маё даручэнне, залежыць, як хутка ты вернеш душу, — Даманчук з панурым выглядам пакінуў памяшканне. — О, Кгін! Зайшоў пабалбатаць са старым сябрам?\n— Яна ў цябе?\n— Калі ты пра Дабраву, то так. Нарэшце яна пагадзілася прыняць мае заляцанні.\nГалоўны механік павольна далічыў сам сабе да дзясяці. Але і пасля гэтага жаданне кінуцца на інжынера-геліяэнергетыка і задушыць яго слабыйшым не стала.\n— Дыхай глыбей, Кгін! Рана ці позна гэта павінна было здарыцца. Жанчыны, яны такія — сёння «не», а заўтра — «так»... Вось толькі не трэба на мяне кідацца, Кгін. Не зайздросці, жаночаму сэрцу не загадаеш. І хопіць лаяцца!\nКгін Мажэйка ледзь стрымаў сябе. Дапамагло разуменне таго, што аднаму не даць рады.\n— Я буду тваім рабом — год, два, хоць усё жыццё, толькі адпусці яе!\n— Мы ўжо казалі пра гэта. Заклад да перамогі!\n— Таўтвоіш, будзь жа чалавекам.\n— Маё апошняе слова «не»! Пачатае павінна быць скончана!\n— Ты ператварыўся ў пачвару... У мяне больш няма сябра Таўтвоіша Кандрашэвіча! — Кгін Мажэйка выйшаў, шкадуючы аб тым, што нельга ад душы ляпнуць дзвярыма.\nДабрацца да Вегера галоўнаму механіку зноў не далі. І на гэты раз вадзіцелі былі настроены куды больш агрэсіўна.\n— Прэч! — рыкнуў Візкгірд Юндзіла, а яго таварышы ўзяліся за гаечныя ключы.\n— Паслухай, Візкгірд, няўжо вы не бачыце, што Кандрашэвіч гуляе вамі як пешкамі? Ён дае вам адчуць сябе важнымі, але толькі для таго, каб умацаваць уласную ўладу!\n— Прэч, а не то мы пералічым табе косці!\n«Зробіць, — падумалася Кгіну Мажэйку, — і не будзе мучыцца згрызотамі сумлення...»\n— Не, спадар мэр, сувязі з Зямлёй няма, — даляцеў да слыху галоўнага механіка, калі ён праходзіў міма прачыненых дзвярэй цэнтра сувязі, голас Дуята Драмашкі. — Я раблю ўсё магчымае. Не, унутраную сувязь пакуль не паправілі. Так, я паспрабую.\nУ тым, што сувязь знікла зусім не выпадкова, Кгін Мажэйка ніколькі не сумняваўся.\nПабываўшы ў боксе і наткнуўшыся на варожыя позіркі каланістаў, галоўны механік адправіўся ў жылы блок, думаючы пра тое, што рабіць далей. Таўтвоіш Кандрашэвіч меў рацыю — для таго, каб падпарадкаваць сабе людзей, трэба толькі жаданне.\nКгіну Мажэйку было непрыемна ад таго, што нават самая маленькая ўлада беспаваротна змяняла чалавека. І чым нікчэмнейшым быў чалавек, тым больш яму хацелася ўлады. Станавіўся зразумелы план інжынера-геліяэнергетыка.\n— Падумаць толькі, як недалёка мы адышлі ад першабытнага чалавека...\nЗаняты непрыемнымі разважаннямі, галоўны механік не заўважыў, як адсталі Альгерд Бутрын з буравікамі. І як ажыла цень паміж дзвюма акумулятарнымі батарэямі.\nАпошняе, што ўбачыў Кгін Мажэйка перад тым як сысці ў небыццё, быў надпіс: «Вегер — забойца!», намаляваны чырвонай фарбай.\nРасплюшчыць павекі аказалася не так ужо і проста. Некалькі імгненняў галоўны механік спрабаваў зразумець, у што ён утаропіўся, пасля зноў заплюшчыў вочы. Галава раскалвалася, у вушах звінела, вельмі хацелася піць.\nМенавіта смага прымусіла Кгіна Мажэйку спачатку адкрыць вочы, а затым узняцца. Нягледзячы на тое, што галоўны механік стараўся рухацца як мага асцярожней, боль працяў усё цела. Прыйшлося абаперціся на батарэю.\nПраз некаторы час удалося лакалізаваць крыніцу болю. Дакрануўшыся да патыліцы, Кгін Мажэйка ўскрыкнуў — гузак быў велізарны.\n— Чым гэта яны мяне?\nГадаць не прыйшлося — у трох метрах ад галоўнага механіка ляжаў гаечны ключ.\nГалоўны механік выцер кроў аб калашыну і з трэцяй спробы падняўся. Павяло — давялося схапіцца за рабро акумулятарнай батарэі.\nКолькі ён так прастаяў, ачуняючы і радуючыся, што косці чэрапа вытрымалі, Кгін Мажэйка не ўзяўся б сказаць дакладна. Не менш за вечнасць.\nКалі адступіла слабасць, галоўны інжынер пайшоў да жылога блока. Ні адзін з каланістаў, якія сустрэліся Кгіну Мажэйку, нават не памкнуўся дапамагчы яму. А разам з’елі ні адзін пуд солі.\nБыло крыўдна да слёз.\nЯк ён дайшоў, галоўны механік не памятаў.\nДабраўшыся да жылога блока, Кгін Мажэйка дастаў з халадзільніка сок і залпам яго выпіў. Стала крыху лягчэй.\nСяк-так прамыўшы рану, галоўны механік паклаў на галаву змочаны ручнік і, не распранаючыся, паваліўся на ложак.\nЁн заснуў, як толькі заплюшчыў вочы...\n— Мэр — забойца! — шматгалосы рык вырваў Кгіна Мажэйку з абдымкаў Марфея. Галоўны механік кінуў погляд на гадзіннік — набліжаўся поўдзень. — Далоў Вегера!\n— Што за зборышча? — Кгін Мажэйка схапіў Кібарта Даманчука за руку.\n— Вегер забіў Вільчуру, — растлумачыў газавік, спрабуючы вырвацца.\n— Што? — у галоўнага механіка адвісла сківіца.\n— Вегер забіў Вільчуру! — Кібарт Даманчук тузануў мацней, але Кгін Мажэйка руку не адпусціў. — Ромут Сімак бачыў, як мэр зламаў перадатчык у скафандры Малха.\n— А чаго ён так доўга маўчаў?\n— Баяўся Вегера.\n— Зараз, значыць, не баіцца?\n— Таўтвоіш Кандрашэвіч узяў яго пад сваю абарону.\nПачутае настолькі ашаламіла галоўнага механіка, што ён нарэшце адпусціў газавіка. Нейкі час Кгін Мажэйка стаяў моўчкі, а потым страпянуўся:\nНатоўп спыніўся не адразу: спачатку павярнулі галовы заднія шэрагі, пасля сталі і астатнія. Слоган змоўк на паўслове.\n— Гэта не Вегер, гэта Кандрашэвіч забіў Малха Вільчуру! Гэта на сумленні Таўтвоіша смерць Гаіла Давіскібы!\nЦішыня доўжылася ўсяго імгненне.\n— Ублюдак хлусіць! — крыкнуў Альгерд Будрын і пачаў прабірацца да Кгіна Мажэйкі.\n— Ромут Сімак бачыў усё на ўласныя вочы! — мяўкнуў Любарт Ванібутовіч, на ўсялякі выпадак схаваўшыся за спіны іншых.\nНатоўп незадаволена загуў.\n— Ад яго сышла Дабрава, вось ён і спрабуе ачарніць Таўтвоіша, — дадаў тэхнік.\nПадаграваемы выдумкамі Любарта Ванібутовіча, гул з кожнай секундай мацнеў. Неўзабаве каланісты шалелі так моцна, што ўжо не чулі Кгіна Мажэйку.\nГ алоўны механік глядзеў на людзей і не пазнаваў іх. Каланісты ператварыліся ў агрэсіўную безаблічную масу.\nНа шчасце, Дабравы сярод статку не было.\n«Як жа хутка яны страцілі чалавечае аблічча, — сумна падумаў галоўны механік. — Улада аказалася куды больш моцным ядам, чым усе вядомыя...»\nБалюча ўкалола думка пра тое, што інжынер-геліяэнергетык выйграе заклад. Кгіну Мажэйку стала страшна.\nНе за сябе.\nНе варта было спадзявацца на тое, што праз два з паловай месяцы, калі прыбудзе карабель, нешта зменіцца. Дзеля гелія-3 Зямля будзе трываць любога тырана.\n— Ім жа ўсё роўна, хто будзе забяспечваць планету энергіяй...\n— Ды ён супольнік Вегера! — крыкнуў Любарт Ванібутовіч. — Бі яго!\nPage created in 0.035975933074951 sec.


Байдэн працягнуў персанальныя санкцыі супраць Лукашэнкі\n09.06.2021 / 07:46\nПрэзыдэнт ЗША Джо Байдэн працягнуў на год дзеяньне пэрсанальных санкцый у дачыненьні да кіраўніцтва Беларусі, уведзеных яшчэ ў 2006 годзе, піша «Радыё Свабода» са спасылкай на Белы дом.\nУ пастанове гаворыцца, што «дзеяньні і палітыка вызначаных прадстаўнікоў беларускага кіраўніцтва і іншых асоб працягваюць уяўляць незвычайную і надзвычайную пагрозу нацыянальнай бясьпецы і замежнай палітыцы ЗША». Паводле Байдэна, яны таксама «падрываюць дэмакратычныя працэсы і інстытуты ў Беларусі».\nПрэзыдэнт ЗША заявіў пра «парушэньні правоў чалавека, зьвязаныя з палітычнымі рэпрэсіямі, у тым ліку з затрыманьнямі і зьнікненьнямі [людзей], а таксама з карупцыяй і неправамерным выкарыстаньнем дзяржаўнай маёмасьці і злоўжываньня паўнамоцтвамі».\nУказам блякуецца ўласнасьць і права на ўласнасьць у ЗША, рахункі і магчымасьць фінансавых апэрацый 10 асобаў: прэзыдэнта краіны, сакратара Рады бясьпекі, міністра юстыцыі і ўнутраных спраў, старшыні КДБ, кіраўніка Цэнтральнай выбарчай камісіі, кіраўніка дзяржаўнага тэлебачаньня і радыё ды іншых.\nУпершыню гэты ўказ зьявіўся ў чэрвені 2006 года — як адказ на сфальсыфікаваныя выбары прэзыдэнта Беларусі і задушэньне мірных пратэстаў.\n3 чэрвеня ўступілі ў сілу санкцыі ЗША супраць дзевяці беларускіх прадпрыемстваў.


October 26th, 2007 - ЗАНАТОЎКІ МАСТАКА — LiveJournal\nOctober 26th, 2007, 08:31 pm\nБывае дождж дробны, як пыл, і тады яго называюць імжа, імжычка. Часам лье, як з вядра, і на яго кажуць залева. Пасярод зімы на цябе можа пасыпацца ледзяны дождж, і ўвобмільг адзежа пакрыецца ломкай лускою. А ёсць нудны восеньскі дождж, які ідзе ды ідзе, ён ніяк не спыніцца, яго немагчыма перачакаць. Табе даводзіцца хадзіць пад гэткім халодным і бясконцым дажджом. Ты ідзеш, і на душы робіцца беспрытульна.\nЯк уратавацца ад сваёй непатрэбнасці ў мокрым і няпэўным свеце? Дзе знайсці паратунак? Ты згадваеш жанчыну. Ты любіў яе моцна, табе з ёю было цёпла, горача, сонечна. Заварочваеш у краму і праходзіш у вінна-гарэлачны аддзел. Спачатку ты набудзеш бутэльку самай звычайнай гарэлкі, а толькі потым наважышся патэлефанаваць ёй. Яна вельмі здзівіцца твайму раптоўнаму і такому нечаканаму для яе тэлефанаванню. Яна разгубіцца і ад той разгубленасці не наважыцца адмовіць табе ў запрашэнні. Яна дазволіць табе зайсці да яе.\nТы будзеш ісці праз шэры мікрараён, але дождж ужо будзе не такі нудны і не такі халодны, бо ты згадаеш іншы дождж. Ты ўспомніш дождж над возерам. Некалі ты гуляў з гэтай жанчынаю ўздоўж возера і пайшоў дождж. І ты прапанаваў ёй купацца ў цёплай азёрнай вадзе пад ціхім дажджом, і вы плавалі аголеныя ў возеры, а дождж сыпаўся і шаптаў вам словы пра каханне. Вы займаліся каханнем і ў возеры, і на траве каля возера, і вам было горача пад прахалодным дажджом. А потым ты ўзяў свой швэдар і надзеў яго на сябе і на яе. Вы стаялі, прытуліўшыся адно да аднаго ў адным швэдры, і маўчалі. Дождж скончыўся. Кароткі, пералётны, летні дождж скончыўся, і вы знялі з сябе твой цёпла-фіялетавы ды безнадзейна расцягнуты швэдар. І табе не было шкада гэтага швэдра, ты там яго і пакінуў, на траве, каля самага возера...\nА цяпер, ідучы праз жалеза-бетонны мікрараён ты згадваў пра той ваўняны швэдар і табе рабілася цяплей і цяплей ад гэтай згадкі. А калі ты падыходзіў да кватэрных дзвярэй сваёй жанчыны, ты ўжо ўвесь гарэў, нібыта ты выпіў адзін куплёную ў гастраноме гарэлку. Жанчына ніякавее ад твайго з’яўлення ў яе маленечкай беднай кватэрцы. Ёй сорамна, што, акрамя памідораў і агуркоў, у яе нічога няма, каб цябе пачаставаць. Ты кажаш, што памідораў і агуркоў табе цалкам дастаткова.\nВы п’яце гарэлку. За вакном ідзе нудны дождж, а вам робіцца весела. Ад гарэлкі і ад успамінаў пра возера вы на вачах маладзееце. Вам падаецца, што ад спаткання на возеры і сягонняшняга дажджу не прамінула дваццаць гадоў. Вы хмялееце, вы кладзецеся ў ложак. Заплюшчваеце вочы, і пералётны чэрвеньскі дождж нашэптвае вам словы пра каханне, і паўтараеце і паўтараеце ягоныя словы пра каханне, ажно пакуль не ўскрыкваеце. Вы ўскрыкваеце адначасова і вяртаецеся ў маленечкую кватэру ў вялікім шэра-бетонным мікрараёне. Але вам не хочацца бачыць ні тую кватэру, ні той мікрараён, ні шэры занудлівы дождж. Вы прыціскаецеся адно да аднаго і засынаеце. Вы спіцё, а вам сняцца азёры, лета, ядлаўцовыя кусты на высокіх грудах і воблака, цяжарнае пералётным дажджом. Вам сніцца маладое каханне, поўнае цяпла і пяшчоты. І вам не хочацца прачынацца, і вы амаль разумееце тых каханкаў, што разам сыходзілі з жыцця, каб не бачыць халодны, маркотны, безнадзейны дождж...\nІ ўсё ж ты прачнешся і пабачыш побач чужое цела. Ты асцярожна ўстанеш з ложка, ціха апранешся і сыдзеш, не развітаўшыся, бо пакінеш сваю жанчыну даглядаць ваш салодкі сон пра каханне. Яна будзе спаць пад цёплай коўдраю, а ты будзеш ісці пад дажджом. Кроплі працінацьмуць цябе наскрозь. Цябе амаль не будзе на гэтым свеце, будзе толькі дождж, дождж і дождж. Каб не рассыпацца ў мокры пыл, табе давядзецца зайсці ў цемнаваты і пусты бар, замовіць чарку гарэлкі і шклянку вады. Ты перакуліш чарку, ты зробіш адзін глыток салодкай пасля гарэлкі вады, скаланешся, наставіш каўнер і панясеш сваю проста-шэрую кепку пад дажджом з ніадкуль у нікуды.\nА жанчына? Ёй давядзецца доўга тлумачыць вашай дарослай дачцэ, чаму ты заходзіў, чаму вы пілі гарэлку і чаму ты застаўся начаваць. Жанчына будзе спрабаваць растлумачыць, а дачка паспрабуе зразумець. Але не зразумее, бо ёй яшчэ не прыйшоў час зразумець, хто такі Дождж.\nOctober 26th, 2007, 09:38 pm\nАдам Глобус "Дождж" 1999 год. Папера, фламастары 150х170 мм.


Сістэмы відэаназірання і Wі-Fі цяпер ёсць на адноўленай аўтастанцыі ў Петрыкаве | zviazda.by\nХатняя старонка » Грамадства » Сістэмы відэаназірання і Wі-Fі цяпер ёсць на адноўленай аўтастанцыі ў Петрыкаве\nРайцэнтр рыхтуецца да правядзення абласных Дажынак-2019. І цалкам рэканструяваная аўтастанцыя — першы падарунак гораду ў глыбінцы Палесся.\nРэканструкцыю за ўласныя грошы выканаў яе ўласнік — адкрытае акцыянернае таварыства «Гомельаблаўтатранс». Агульная сума ўкладзеных прадпрыемствам сродкаў складае 390 тысяч рублёў. Справіліся за чатыры месяцы.\nПершая ў гісторыі Петрыкава аўтастанцыя знаходзілася ў цэнтры горада. За 45 гадоў значна павялічылася колькасць пасажыраў. Узраслі і іх патрабаванні да камфорту. Пасля рэканструкцыі будынак набыў новае аблічча. Цяпер тут абсталявана сучасная зала чакання з мультымедыйным экранам і Wі-Fі, сістэмай гучнай сувязі, магчымасцю зарадкі мабільных тэлефонаў і ноўтбукаў, сістэмай відэаназірання і ахоўна-пажарнай сігналізацыяй. Падсілкавацца перад дальняй дарогай пасажыры могуць у кавярні, аформленай з беларускім каларытам.\nЦалкам абноўлены перон і тэрыторыя навокал. Будынак упрыгожаны керамагранітам, устаноўлены дэкаратыўная агароджа і новы навес на пероне. Як паведаміў намеснік дырэктара ААТ «Гомельаблаўтатранс» Алег Цылько, падчас рэканструкцыі стварылі безбар'ернае асяроддзе для пасажыраў з абмежаванымі магчымасцямі.\nАўтастанцыя ў Петрыкаве сёння прапануе ўвесь спектр запатрабаваных паслуг: ад продажу квіткоў анлайн да афармлення праезду па маршрутах фармату «цягнік+аўтобус». Цяпер аўтастанцыя абслугоўвае 24 прыгарадныя і чатыры міжгародныя маршруты, а штодзённы пасажыраабарот складае 250 чалавек.\nАмаль 200 маленькіх жыхароў Петрыкава рыхтуюцца да наваселля ў адноўлены яслі-сад\nМікрараён для шахцёраў з'явіцца ў Петрыкаве


7 Саветы па пошуку, якія вы, напэўна, не ведаеце\nНе праходзіць дзень, не праводзячы інтэрнэт-пошук. Вы можаце ведаць асноўных пошукавых аператараў, такіх як AND, OR і г.д., але ўсё большая колькасць вэб-прыкладанняў падтрымлівае яшчэ больш ключавых слоў, якія дапамогуць вам наладзіць пошук да асноўнай. Вось некаторыя, пра якія вы, магчыма, ніколі не чулі.\nГэта гасцявы пост Шанкара Ганеша\n1. Google: Выкарыстоўвайце AROUND (n) для пошуку блізкасці\nХутчэй за ўсё, вы ніколі не чулі пра пошукавы аператар AROUND (n) Google. З дапамогай аператара AROUND (n) вы можаце вызначыць адлегласць паміж двума пошукавымі тэрмінамі.\nНапрыклад, пры пошуку Obama AROUND (5) osama верне толькі тыя вэб-старонкі, якія ўтрымліваюць абодва гэтыя тэрміна на адлегласці пяці слоў. Магчыма, спатрэбіцца, калі сярод іншага вы шукаеце псеўданімы з назвамі. Калі вы зацікаўлены, праверце гэты спіс, які змяшчае адносна менш вядомых пошукавых аператараў Google.\n2. Gmail: пошук супер-зорных лістоў\nПазначэнне электроннай пошты з'яўляецца адной з абавязковых функцый у Gmail, і вы, верагодна, уключылі лабараторыі Superstars addon. Гэтая функцыя дае дадатковыя значкі зоркі для маркіроўкі паведамленняў, каб вы маглі адрозніваць важныя лісты.\nТое, што многія не ведаюць, - гэта тое, што вы можаце шукаць і знаходзіць паведамленні, пазначаныя пэўнай зоркай. Напрыклад, ёсць: blue-info абмяжуе вынікі пошуку тым лістом, які пазначаны сіняй зоркай інфармацыі, а не іншымі.\nВось іншыя пошукавыя аператары, з дапамогай якіх вы можаце знайсці супер-зорныя лісты ў Gmail:\nмае: жоўтая зорка (альбо l: ^ ss_sy) мае: сіняя зорка (альбо l: ^ ss_sb) мае: чырвоная зорка (альбо l: ^ ss_sr) мае: аранжавая зорка (альбо l: ^ ss_so) мае: Зялёная зорка (альбо l: ^ ss_sg) мае: пурпур-зорка (альбо l: ^ ss_sp) мае: чырвоны банг (альбо l: ^ ss_cr) мае: жоўты выбух (альбо l: ^ ss_cy) мае: blue- інфармацыя (альбо l: ^ ss_cb) мае: аранжавы-гільёмет (альбо l: ^ ss_co) мае: зялёны праверку (альбо l: ^ ss_cg) мае: фіялетавы-пытанне (альбо l: ^ ss_cp)\nВы сапраўды павінны падзякаваць блог Аперацыйнай сістэмы Google за тое, што яны выявілі.\n3. Gmail: дадайце імгненны пошук з CloudMagic\nПошук у Gmail проста пакідае жадаць лепшага. Прынамсі, з пункту гледжання хуткасці. Гэта даволі павольна, асабліва калі ў вас ёсць архіў шмат паведамленняў у вашым уліковым запісе Gmail. Увядзіце CloudMagic - дадатак для Firefox і Chrome, які дадае радок імгненнага пошуку ў Gmail.\nДайце ўліковыя дадзеныя ўліковага запісу Gmail (не хвалюйцеся, яны захоўваюцца лакальна), а затым націсніце Ctrl + /, каб зрабіць акцэнт на панэлі пошуку CloudMagic. Пачніце друкаваць. Адпаведныя электронныя лісты з’яўляюцца імгненна пры ўводзе тэксту. Калі вы жывяце і паміраеце праз Gmail, вам трэба ўсталяваць CloudMagic. Без апраўдання!\n4. Bing: Знайдзіце новыя шпалеры за лічаныя секунды\nGoogle дазваляе выкарыстоўваць аператар памеру малюнкаў, каб паказаць дазвол на вынікі пошуку малюнкаў. Магчыма, вы скарысталіся гэтым аператарам для пошуку шпалер, якія задавальняюць дазвол экрана. Напрыклад, пры пошуку [natureIZIZE: 1366 × 768] будуць вяртацца выявы такога памеру.\nBing тарыф лепш на гэтай арэне. Проста наведайце bing.com/images, увядзіце ўмовы пошуку і выберыце Памер> Шпалеры на левай панэлі. Цяпер Bing пакажа малюнкі, якія адпавядаюць вашай дазволе экрана. Не трэба дакладна паказваць яго. Адзін нюанс: ён не працуе, калі ў вас ёсць двайныя маніторы. Наканечнік шапкі: Лабнол.\n5. Evernote: пошук нататак у залежнасці ад крыніцы, адкуль яны пайшлі\nКалі вы наркаман Evernote, хутчэй за ўсё, вы выкарыстоўваеце яго для скіду рэчаў з мноства прыкладанняў. Што рабіць, калі вы хочаце абмежаваць пошук нататак з пэўнай крыніцы? Гэта лёгка дзякуючы ўбудаванаму аператару крыніцы.\nНапрыклад, крыніца: mobile. * Адпавядае нататкам, якія былі створаны ў любым мабільным кліенце і крыніца: ms.app. * Адпавядае нататкам, якія былі ўстаўлены ў Evernote з прыкладання Microsoft, як Word, Excel і г. д. Праверце больш прасунутыя параметры пошуку Evernote. тут.\n6. Trunk.ly: пошук у спасылках, якімі вы падзяляецеся ў сацыяльных сетках\nЦі падзяляеце вы дзясятак спасылак на Twitter і Facebook кожны тыдзень і вам даволі складана прасачыць і знайсці гэтую канкрэтную артыкул, якой вы падзяліліся яшчэ тыдзень таму? Trunk.ly дапаможа вам знайсці адну спасылку за лічаныя секунды.\nПерайдзіце на www.trunk.ly і падключыце ўліковыя запісы Facebook і Twitter. Затым прыкладанне індэксуе спасылкі, якія вы падзяліліся, і робіць іх усё пошукавымі. Вам не трэба цягнуць валасы, каб знайсці артыкул, якім вы падзяліліся некаторы час таму - проста набярыце некалькі слоў, якія вы пра яго памятаеце, і Trunk.ly паднясе яго за лічаныя секунды.\nПадтрымка Delicious, Instapaper, RSS-каналаў, Pinboard, акрамя Twitter і Facebook. Калі вы наркаман у сацыяльных сетках, вам абавязкова трэба мець рахунак Trunk.ly.\n7. Windows: Выключыце файлы і шукайце толькі імёны тэчак\nФункцыя пошуку Windows па змаўчанні даволі добра знаходзіць загрувашаныя файлы па раздзелах. Вы можаце часта выкарыстоўваць яго для пошуку, калі вы часта забываеце, дзе вы захоўваеце свае файлы. Што рабіць, калі вы хочаце абмежаваць пошук толькі назвамі тэчак?\nГэта даволі лёгка, дзякуючы ўбудаванаму выгляду: аператар. У наступны раз пры пошуку выгляду mp3: тэчка Windows пакажа толькі тыя папкі, якія маюць mp3 у сваіх назвах. Файлы не будуць адлюстроўвацца ў выніках пошуку, нават калі яны ўтрымліваюць mp3 у сваім імені.\nЯ Шанкар. Я проста іншы вундэркіндэнт, і я дзялюся ўсім, што ведаю ў сваім блогу, Killer Tech Tips. Калі ў вас ёсць хвіліна, азнаёмцеся з маімі парадамі, пачынаючы ад непапулярных спалучэнняў клавіш да інструкцыі па блакаванні Facebook. Пагавары са мной у Twitter!\nЦі варта MoviePass, падпіска на кінатэатр у $ 9,95, вартая?Як зрабіць Apple Store або Genius Bar ПрызначэннеЯк скінуць Apple AirPodsЯк выкарыстоўваць мультыметрЯк запрасіць людзей на сервер разладу (і стварыць спасылкі для запрашэння)


Крыніца: Суда над Юрыем Чыжом не будзе, усе фігуранты справы на волі\n16.09.2016 / 13:58\nКрыніца: Суда над Юрыем Чыжом не будзе, усе фігуранты справы на волі 11\nВызваленага з СІЗА КДБ бізнесмена Юрыя Чыжа ў хуткім часе вызваляць ад крымінальнай адказнасці і суда над ім, па ўсёй бачнасці, не будзе, паведаміла БелаПАН кампетэнтная крыніца на ўмовах ананімнасці.\nВядомы беларускі бізнесмен, асноўны ўладальнік групы кампаній «Трайпл» Юрый Чыж быў вызвалены 14 верасня. 16 верасня Камітэт дзяржаўнай бяспекі паведаміў, што Чыж прызнаў сваю віну і кампенсаваў шкоду.\n«Калі падазраваны прызнаў віну і кампенсаваў шкоду, то адпадае неабходнасць яго далейшага ўтрымання пад вартай», — заявіў БелаПАН начальнік прэс-службы КДБ Дзмітрый Пабяржын. Ён таксама адзначыў, што ўсе рашэнні па гэтай крымінальнай справе прымаліся ў строгай адпаведнасці з артыкулам 88-1 Крымінальнага кодэкса (вызваленне ад крымінальнай адказнасці ў сувязі з добраахвотным пакрыццём прычыненай шкоды).\nЯк патлумачыла БелаПАН кампетэнтная крыніца, калі чалавек вызваляецца ў парадку патрабаванняў артыкула 881 КК РБ, гэта кажа пра тое, што ён сапраўды кампенсаваў шкоду, і справа ў суд ўжо не накіроўваецца.\n«Паводле ўказа прэзідэнта ён вызваляецца ад крымінальнай адказнасці, і ў суд ён сапраўды не ідзе», — сказаў суразмоўца.\nУ той жа час, дадаў ён, казаць з упэўненасцю аб тым, што Юрыя Чыжа не будуць судзіць, можна толькі па завяршэнні вызначаных заканадаўствам працэсуальных дзеянняў.\n«Пра гэта можна казаць толькі тады, калі камісія па памілаванні вызваліць яго ад крымінальнай адказнасці. Затым будзе выдадзены адпаведны ўказ. На падставе гэтага ўказа пракуратурай будзе вынесена пастанова аб спыненні крымінальнага пераследу. Ён [Юрый Чыж] рухаецца ў гэтым кірунку», - сказала крыніца.\nПаводле яе інфармацыі, усе фігуранты справы Чыжа знаходзяцца на волі. «Усе знаходзяцца пад падпіскай аб нявыездзе», — сказаў суразмоўца.\nЮрый Чыж быў затрыманы 11 сакавіка гэтага года. Ён абвінавачваецца ва ўхіленні ад выплаты падаткаў у асабліва буйным памеры. Разам з бізнесменам па справе праходзяць яшчэ пяць чалавек.\nПаводле інфармацыі КДБ, у 2012 годзе па загадзе Чыжа ў Маскве была створана фірма, ажыццяўленне фінансава-гаспадарчай дзейнасці якой першапачаткова не планавалася. Яе заснавальнікам стаў грамадзянін Расіі, які падчас знаходжання Чыжа ў Маскве выконваў функцыі яго памочніка і кіроўцы. «Трайпл» перадаў гэтай фірме права на свой таварны знак, а затым практычна штомесяц пераводзіў ёй буйныя сумы пад выглядам платы за карыстанне таварным знакам.\nГэтыя грошы пераводзіліся ў наяўныя ў Маскве, перадаваліся касіру, а той перадаваў іх Чыжу. Такіх фірмаў, паводле слоў старшыні КДБ Валерыя Вакульчыка, было досыць шмат. Сума ўрону па крымінальнай справе складае 238,7 млрд рублёў (каля 12 млн долараў).\n11 верасня, размаўляючы з журналістамі на выбарчым участку, пра справу Чыжа выказаўся Аляксандр Лукашэнка. «Шчыра скажу, што справа ў дачыненні да Чыжа — на кантролі ў прэзідэнта. І не толькі таму, што ён буйны бізнесмен. Ён усё-такі недалёка часам быў ад прэзідэнта, і многія асацыявалі яго паводзіны з самім прэзідэнтам. Неабыякавая мне тэма гэтая», — сказаў кіраўнік дзяржавы.\nЁн таксама паведаміў, што бізнесмен ўжо прызнаў віну і гатовы пакрыць шкоду. «Да Юрыя Аляксандравіча такое ж стаўленне, як і да іншых. І нават крыху лепшае, паколькі за ім, за яго кампаніяй, стаіць шмат людзей. Мне гэта трэба? Не, але ісціна даражэйшая, закон пераступаць нельга… Няхай плаціць, як трэба. Калі ён мяне пра што-небудзь папросіць, я разгледжу яго просьбу і адрэагую дакладна так, як у дачыненні да іншых. Ён выдатна ведае гэта», — сказаў Лукашэнка.\n16.09.2016 / 14:35\nА хіба есьць суд? Наагул - менавіта ў такіх справах - тут усе вырашае мясцовы "вялікі князь". Дань сплаціў, бізнес аддаў - пытаньня няма - ВОЛЬНЫ. І ня важна - краў, забіў, гвалціў - галоўнае аброк "князю" і ВОЛЬНЫ\nминчук / Адказаць\n16.09.2016 / 14:37\nБульбу трэба капаць.Час iдзе.\n16.09.2016 / 16:12\nа за "Жалезам па сцяклу" по 5 год адсядзели... хоть и сплатили штраф


Кансерваванне кукурузы ў хатніх умовах - Дом 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Дом 2017 ⇒ Кансерваванне кукурузы ў хатніх умовах\nКукуруза змяшчае масу прыродных элементаў, жыццёва неабходных для чалавечага арганізма. І, што асабліва характэрна, яе карысныя ўласцівасці пры кансерваванні не знікаюць, а наадварот - растуць у некалькі разоў.\nКансерваванне кукурузы ў хатніх умовах не ўяўляе адмысловай працы. Тым больш, што па сваіх якасцях і ўласцівасцях хатняя кукуруза ў шмат разоў пераўзыходзіць крамную, у якую часта дадаюць розныя шкодныя кампаненты.\nКансерваваць кукурузу можна цалкам і ў зернях. Мы разгледзім некалькі варыянтаў падрыхтоўкі хатняй кукурузы.\nКукуруза кансерваваная салодкая\nГэта традыцыйны рэцэпт кансервавання кукурузы, які ўжываецца пры вырабе кансерваў прамысловым спосабам.\nЗбожжа кукурузы (700 г);\nЦукар (15 г);\nВада (1 літр)\nРыхтуем банкі для кансервавання: старанна маім і стэрылізуем.\nАд кукурузных пачаткаў які адлучаецца збожжа.\nБланшируем збожжа ў друшляку у кіпячай вадзе каля 3-х хвілін.\nРыхтуем заліванне: у гарачай вадзе змешваем соль і цукар.\nГарачыя банкі напаўняем на 2/3 часткі кукурузнымі зярнятамі.\nЗапаўняем банкі падрыхтаванай заліваннем. Банкі павінны быць напоўнены ніжэй верху шыйкі на 1 гл.\nБанкі закрываем вечкамі і ставім стэрылізаваць. Стэрылізацыя кукурузы павінна праходзіць не менш за 3-х гадзін.\nПасля гэтага банкі адразу ж закочваем і перагортваем.\nДля кансервавання трэба выбіраць маладую кукурузу малочнай спеласці, пераважна цукровых гатункаў.\nКукуруза кансерваваная ў пачатках\nДля кансервавання такім спосабам неабходна прымаць відэльцы невялікіх памераў.\nСвежыя качаны кукурузы;\nКатахі кукурузы чысцім ад шалупіны і прамываем пад бягучай вадой. Праварваюць іх у чыстай вадзе 3-5 хвілін.\nКачаны вымаем з вады і астудзіць.\nЛітр вады кіпяцім з даданнем солі. Ваду таксама астуджаюць.\nАстылыя качаны складаем ў стэрылізаваныя слоікі і заліваем астуджанай вадой.\nБанкі затуляюць вечкамі і ставім у глыбокую рондаль з вадой. Калі вада закіпіць, стэрылізуем банкі яшчэ 01:00.\nБанкі і закочваем ставім астываць пры пакаёвай тэмпературы.\nКукуруза кансерваваная пікантная\nКансерваваная кукуруза па гэтым рэцэпце атрымліваецца больш вострай і насычанай за выкарыстання ў ім воцату.\nКатахі кукурузы (600 г кукурузы на літровы слоік)\nВоцат (па 1 ч. Лыжцы на літровы слоік)\nСоль (1 ст. Лыжка)\nЛаўровы ліст (30 г);\nКукурузныя катахі чысцім і прамываем пад праточнай вадой.\nАдварваем відэльцы у кіпячай вадзе 15-20 хвілін. Затым дастаем з рондалі і астуджаюць пад праточнай вадой.\nАсобна рыхтуем марынад: кіпяцім 1 літр вады з соллю.\nУ стэрылізаваныя слоікі кладзём на дно лаўровы ліст і наліваем воцат.\nВерхавінамі ўверх ўкладваем відэльцы ў банкі і заліваем гарачым марынадам.\nБанкі накрываем вечкамі і ставім стэрылізаваць.\nЗатым адразу ж закочваем.\nПадобным спосабам рыхтавалася знакамітая кансерваваная кукуруза «па-балгарску».\nДля кансервавання абавязкова выбірай толькі маладую кукурузу. Старая кукуруза нават пасля працяглай цеплавой апрацоўкі застаецца цвёрдай.\nКаб збожжа ад пачаткаў лепш аддзяляліся, само пачатак на некалькі секунд апусціце ў гарачую ваду, а затым, адразу ж, астудзіць у лядоўні праточнай вадзе.\nСтэрылізаваць кукурузу пажадана некалькі разоў. Працэс стэрылізацыі кукурузы займае звычайна 10 хвілін (літровыя слоікі). Аднак, Спорава мікраарганізмы, якія знаходзяцца ў кукурузе, валодаюць здольнасцю зноў расці пасля адной стэрылізацыі. Таму працэс лепш паўтарыць 2-3 разы.\nКансерваваная кукуруза выкарыстоўваецца для падрыхтоўкі розных страў-салат, начынняў, піцы, агароднінных супаў. І проста, адкрыўшы зімой слоічак з хатняй кукурузай, ты атрымаеш густ і водар лета.\nКак консервировать кукурузу - Все буде добре - Выпуск 238 - 20.08.2013 - Все будет хорошо Відэа.\nПапярэдні Тэкст Як правільна піць тэкілу - 5 лепшых спосабаў\nНаступная Артыкул Рэцэпт салаты: памідоры, агуркі, сыр, лук, каўбаса, хлеб\nКурортныя гарады Егіпта: Каір, Александрыя, Луксор\nБазавы гардэроб ад Эвяліны Хромчанка\nВыбар школы англійскай мовы


Мінгарвыканкам лічыць, што 20 гадоў таму Юрый Чыж стаў уладальнікам мінскага "Дынама" нелегітымна | Белорусский Партизан Беларускі Партызан: Спортивные новости\nМінгарвыканкам лічыць, што 20 гадоў таму Юрый Чыж стаў уладальнікам мінскага "Дынама" нелегітымна\nГалоўнае ўпраўленне спорту і турызму Мінгарвыканкама падало пазоў да мінскага "Дынама" па падзеях дваццацігадовай даўніны. Іронія ў тым, што 20 гадоў таму клуб сапраўды таксама забіралі ва ўладальнікаў, каб аддаць Чыжу. Гісторыя Аляксандра Сманцэра, які да Чыжа валодаў мінскім «Дынама» урокам да апошняга не стала. Мабыць, ён разлічваў, што яго «дах» ніколі не абрынецца. Але яна павалілася.\nПерадгісторыя. ЗАТ "Дынама-Мінск" было створана ў 1999 годзе. Да гэтага клуб належаў групе бізнэсмэнаў, самым вядомым з якіх з'яўляецца Аляксандр Сманцэр. Мабыць, гэта быў адзін з першых прыкладаў гучнай і скандальнай нацыяналізацыі прыватнай уласнасці. Чыжа, які стаў новым уладальнікам клуба, падобныя метады не збянтэжылі.\nПрацяг чытайце далей.


Главная/Общество/Здоровье/Афрыканская чума “асвойвае“ новыя тэрыторыі\nШто такое афрыканская чума свіней, яшчэ нядаўна ў Беларусі ведалі толькі па чутках і з інфармацыі ў СМІ. Сёння ж хвароба дакацілася да Брэстчыны, – зафіксаваны ачаг у Баранавіцкім раёне. Крыху раней страшнае захворванне, пры якім жывёліне амаль не застаецца шанцаў выжыць, было выяўлена на Міншчыне, Віцебшчыне і Гродзеншчыне.\nАктуальнасць праблемы сабрала на тэрміновую нараду пад кіраўніцтвам старшыні райсавета Віталя Адзішчава старшыняў гар- і сельвыканкамаў Лунінеччыны. Як паведаміў выконваючы абавязкі начальніка райветстанцыі Іван Ванюк, афрыканская чума – гэта віруснае захворванне, заражэнне якім праходзіць кантактным шляхам. Носьбітам вірусу могуць быць мухі, кляшчы, грызуны, драпежныя птушкі і жывёліны, сабакі і каты. З моманту трапляння вірусу ў арганізм да хваробы праходзіць ад 2 да 20 дзён. У жывёліны павышаецца тэмпература, назіраюцца ліхаманка, запоры, панос, скура становіцца багрова-фіялетавай, з носу цячэ кроў, наступае параліч. Хвароба працякае вельмі востра і хутка распаўсюджваецца. Адзінай мерай барацьбы з вірусам застаецца знішчэнне наяўных свіней у ачагу паражэння. Адрадзіць пагалоўе ў такой мясцовасці можна будзе толькі пасля трох год карантыну.\nМенавіта з-за пагрозы афрыканскай чумы ў раёне былі закрыты дробныя свінафермы ў сельгаскааператывах. Засталіся яны толькі ў СВК “Новае Палессе”, “Лунінскі”, “Гарадоцкі” і на Палескай станцыі.\nЗасцерагчы ад хваробы можа строгае захоўванне правілаў утрымання жывёлін. Па-першае, карміць іх трэба толькі сертыфікаванымі камбікармамі і дабаўкамі, што вырабляюцца ў нашай краіне, дзверы ў хлявах трымаць зачыненымі, не дапускаць туды ні пабочных асоб, ні катоў, ні сабак. Не трэба набываць парасят у іншых рэгіёнах. Карміць жывёлу пажадана аднаму і таму ж чалавеку, пры гэтым ён абавязкова павінен мець асобнае адзенне. Як толькі заўважылі нешта насцярожваючае ў паводзінах свіней, абавязкова выклікайце ветурача, які ёсць у кожнай сельгасарганізацыі, або патэлефануйце на нумары: 6-26-80 (райветстанцыя) і 6-10-57 (гарветстанцыя). Ні ў якім выпадку не займайцеся самалячэннем.\nЯк паведаміла намеснік начальніка ўпраўлення райсельгасхарчу Жанна Ліхтар рашэннем райвыканкама №919 ад 28.06.13 г. “Аб прымяненні экстранных мер па прафілактыцы захворвання свіней” зацверджаны план мерапрыемстваў па папярэджванню і ліквідацыі ачагоў афрыканскай чумы. У прыватнасці, праўленню райспажыўтаварыства даручана забяспечыць насельніцтва сертыфікаванымі камбікармамі ў неабходнай колькасці; РАУС – ажыццяўляць кантроль і прымаць меры па недапушчэнню продажу і ўвозу на тэрыторыю Лунінеччыны камбікорму, адходаў мука-крупяной вытворчасці, бялковых дабавак і сыравіны, якія выраблены па-за межамі краіны; кіраўнікам гар- і сельвыканкамаў – правесці растлумачальную работу сярод насельніцтва.\nАб тым, што мяркуецца рабіць з мэтай недапушчэння захворвання і аб дзеяннях у выпадку выяўлення ачагу, паведаміў галоўны санітарны ўрач раёна Аляксандр Байдук. Прадстаўнік райспажыўтаварыства Ніна Некрашэвіч расказала, што ў гандлі створаны неабходны запас камбікорму, і людзі яго могуць набываць без праблем. Кіраўнік “Белдзяржстраху” Павел Насковіч праінфармаваў, што застрахаваць свіней можна да часу, пакуль раён будзе заставацца чыстым ад афрыканскай чумы.\nАдказваючы на пытанні, паступіўшыя з залы, Іван Ванюк паведаміў, што непасрэднай пагрозы для чалавека афрыканская чума не ўяўляе. Аднак ужываць мяса жывёлін, якія знаходзяцца ў ачагу захворвання, не рэкамендуецца. Паведаміў ён і аб арганізацыі вакцынацыі свіней.\nБеларусь Кажан-Гарадок Лунин Лунинец Палески\nА в дворецком все нормально? Везде говорят чо АЧС людям не страшна. Зачем тогда убивают животных?